cyanic-selkie/wikianc huggingface dataset:
বাহ্যিক সাহিত্য
ইতিহাস
থ'ৰ'ৰ সাৱধানী পৰ্যবেক্ষণ আৰু দুৰ্দান্ত সিদ্ধান্তই সময়ৰ লগত ঢৌ খেলিছে। থ'ৰ'ৱে লক্ষ্য কৰা দুৰ্বলতাসমূহ অধিক প্ৰকট হোৱাৰ লগে লগে সেয়া শক্তিশালী হৈ পৰিছে। ৱাল্ডেনৰ পুখুৰীত থ'ৰৰ সেই জীৱনৰ লগত কোনো প্ৰত্যক্ষ সম্পৰ্ক নথকা বিভিন্ন ঘটনা পাছলৈ তাৰ দ্বাৰা প্ৰভাৱান্বিত হৈ পৰিছে, যেনেঃ ব্ৰিটিছ শ্ৰমিক আন্দোলন, ভাৰতৰ সৃষ্টি, নাগৰিক অধিকাৰ আন্দোলন, হিপ্পী বিপ্লৱ, পৰিৱেশ আন্দোলন, মৰুভূমি আন্দোলন আদি। আজি থ’ৰ’ৰ কথাবোৰ উদাৰবাদী, সমাজবাদী, নৈৰাজ্যবাদী, মুক্তিবাদী আৰু ৰক্ষণশীলসকলে একে অনুভূতিৰে উদ্ধৃত কৰিছে। — কেন কিফাৰ
ৰবাৰ্ট লুই ষ্টিভেনছনৰ ট্ৰেভেলছ উইথ এ ডংকি ইন দ্য চেভেনছ (১৮৭৯) আছিল তেখেতৰ চেভেনছ (ফ্ৰান্স) ভ্ৰমণৰ বিষয়ে। হাইকিং আৰু কেম্পিঙক বিনোদনমূলক কাৰ্য্যকলাপ হিচাপে উপস্থাপন কৰা প্ৰথম পৰ্যায়ৰ জনপ্ৰিয় কিতাপসমূহৰ ভিতৰত এইখন অন্যতম।
গেইম্‌ল'ফ্ট
গেইম্‌ল'ফ্ট এছ ই হৈছে ফ্ৰান্সৰ এটা ভিডিঅ’ গেম প্ৰস্তুতকৰ্তা কোম্পানী আৰু ইয়াৰ মুখ্য কাৰ্যালয় পেৰিছত অৱস্থিত। এই কোম্পানীটোৱে ইতিমধ্যে ম’বাইল ফোন, টেবলেট ইত্যাদিৰ বাবে যথেষ্টসংখ্যক ভিডিঅ’ গেম প্ৰস্তুত কৰি উলিয়াইছে। ২০০০ চনত মাইকেল গিলিমটৰ দ্বাৰা গেইম্‌ল'ফ্টৰ উদঘাটন হৈছিল। মাইকেল গিলিমট তাৰ আগেয়েও য়ুবিছফ্ট নামৰ আন এটা ভিডিঅ’ গেম প্ৰস্তুতকৰ্তা কোম্পানীৰ সহস্বত্ত্বাধিকাৰী আছিল। গেমল’ফ্টৰ দ্বাৰা প্ৰায় ৫০০০ ৰো অধিক কৰ্মচাৰী নিয়োজিত হৈ আছে। ২০০৩ চনৰ পৰা গেইম্‌ল'ফ্টৰ জয়যাত্ৰা আৰম্ভ হয়। বিভিন্ন ম’বাইল প্ৰস্তুতকৰ্তা কোম্পানী, অনলাইন বিক্ৰেতা তথা বিক্ৰীকেন্দ্ৰৰ যোগেদি গেমল’ফ্টে বিশ্বজুৰি খ্যাতি লাভ কৰিবলৈ সক্ষম হৈছে । ২০০৩ চনত €১০.২ মিলিয়নৰে আৰম্ভ কৰা কোম্পানীটোৰ ২০১৪ চনৰ শেষলৈ আৰ্জন হৈছিল €২২৭মিলিয়ন। গেইম্‌ল'ফ্ট এপ’লৰ সামগ্ৰীসমূহৰ বাবে ইতিমধ্যে ৬৯ টা ভিডিঅ’ গেম মুকলি কৰিছে।
বাহ্যিক সাহিত্য
ইতিহাস
পালতোলা নৌকাচালনাৰ জগতখনত জোছুয়া স্লোকামৰ চেলিং এল'ন আৰউণ্ড দ্য ৱৰ্ল্ড (১৯০০) গ্ৰন্থখন বাহ্যিক সাহিত্যৰ এক ক্লাছিক। ১৮৯৫ চনৰ এপ্ৰিল মাহত জোছুয়া স্লোকামে মেছাচুচেটছৰ বষ্টনৰ পৰা জাহাজ চলায়। চেলিং এল'ন আৰউণ্ড দ্য ৱৰ্ল্ডত তেওঁ নিজৰ প্ৰস্থানৰ বৰ্ণনা কৰে:
'':মই বিশ্ব ভ্ৰমণৰ সংকল্প লৈছিলোঁ। ১৮৯৫ চনৰ ২৪ এপ্ৰিলৰ ৰাতিপুৱা বতাহ অনুকূল হোৱাৰ বাবে দুপৰীয়া মই লংগৰ ওজন কৰিলোঁ, জাহাজত উঠিলোঁ আৰু বষ্টনৰ পৰা গমন কৰিলোঁ, [...] মোৰ মাজত এটা ৰোমাঞ্চকৰ স্পন্দন অনুভূত হৈছিল। .. মই অনুভৱ কৰিলোঁ যে পিছলৈ ঘূৰি যোৱাৰ এতিয়া আৰু সকাম নাই। মই এক দুঃসাহসিক অভিযানত জড়িত হৈ আছোঁ, আৰু ইয়াৰ অৰ্থ মই ভালদৰে বুজি পাইছোঁ।''
গেইম্‌ল'ফ্ট
তথ্যসূত্ৰ
শ্ৰেণী:কোম্পানী
বাহ্যিক সাহিত্য
ইতিহাস
তিনি বছৰতকৈও অধিক সময়ৰ পাছত ১৮৯৮ চনৰ ২৭ জুনত তেওঁ বিশ্ব প্ৰদক্ষিণ কৰি ৪৬,০০০ মাইল (৭৪,০০০ কিলোমিটাৰ)তকৈ অধিক দূৰত্বত থকা ৰোড আইলেণ্ডৰ নিউপ’ৰ্টলৈ উভতি যায়।
১৯৯৭ চনত আমেৰিকা যুক্তৰাষ্ট্ৰ ভিত্তিক অলাভজনক কাৰ্যসূচী হিচাপে ৰাষ্ট্ৰীয় আউটড’ৰ বুক বঁটা প্ৰতিষ্ঠা কৰা হৈছিল যিয়ে প্ৰতি বছৰে বাহ্যিক লেখা আৰু প্ৰকাশনৰ ক্ষেত্ৰত শ্ৰেষ্ঠ বিবেচিত হোৱা লোকসকলক সন্মান জনায়।
তথ্যসূত্ৰ
শ্ৰেণী:সাহিত্য
কাঞ্চন চৌধুৰী ভট্টাচাৰ্য
কাঞ্চন চৌধুৰী ভট্টাচাৰ্য (Kanchan Chaudhary Bhattacharya, ১৯৪৭ - ২৬ আগষ্ট ২০১৯) এগৰাকী ভাৰতীয় আৰক্ষী সেৱাৰ বিষয়া। তেওঁ কিৰণ বেদীৰ পিছতে ভাৰতৰ দ্বিতীয় গৰাকী মহিলা ভাৰতীয় আৰক্ষী সেৱাৰ বিষয়া। ১৯৭৩ বৰ্ষৰ এগৰাকী আইপিএছ বিষয়া কাঞ্চন চৌধুৰী ভট্টাচাৰ্যয়ে ভাৰতৰ ৰাজ্যসমূহৰ ভিতৰত আৰক্ষী সঞ্চালকপ্ৰধান পদবী লাভ কৰা প্ৰথম মহিলা। তেওঁ সুদীৰ্ঘ ৩৩ বছৰৰ আৰক্ষী বিষয়া হিচাপে সেৱা আগবঢ়োৱাৰ পিছত ২০০৭ চনৰ ৩১ অক্টোবৰ তাৰিখে অৱসৰ গ্ৰহণ কৰে। অৱসৰ গ্ৰহণৰ পিছত তেওঁ ৰাজনীতিলৈ প্ৰৱেশ কৰে আৰু ২০১৪ চনৰ ভাৰতীয় সাধাৰণ নিৰ্বাচনত উত্তৰাখণ্ডৰ হৰিদ্বাৰ লোকসভা সমষ্টিৰ পৰা আম আদমী পাৰ্টিৰ প্ৰাৰ্থী হিচাপে নিৰ্বাচনত প্ৰতিদ্বন্দ্বিতা কৰিছিল। ২০১৯ চনৰ ২৬ আগষ্ট তাৰিখে তেওঁৰ মৃত্যু হয়।
প্ৰাৰম্ভিক জীৱন আৰু শিক্ষা
১৯৪৭ চনত কাঞ্চন চৌধুৰীৰ হিমাচলৰ ছিমলাত জন্ম হৈছিল। তেওঁৰ পিতৃ মদন মোহন চৌধুৰী। তেওঁলোকৰ পৰিয়াল দিল্লী আৰু অমৃতচৰ চহৰত বসবাস কৰিছিল। কাঞ্চন চৌধুৰীয়ে অমৃতচৰ চৰকাৰী মহিলা মহাবিদ্যালয়ত শিক্ষা লাভ কৰিছিল। তাৰ পিছত কাঞ্চনে দিল্লী বিশ্ববিদ্যালয়ৰ অন্তৰ্গত ইন্দ্ৰপ্ৰস্থ মহাবিদ্যালয়ৰ পৰা ইংৰাজী সাহিত্যত স্নাতকোত্তৰ (এমএ) সম্পূৰ্ণ কৰে। তাৰ পিছত ১৯৯৩ চনত তেওঁ অষ্ট্ৰেলিয়াৰ নিউ চাউথ ৱেলছৰ অলংগং বিশ্ববিদ্যালয়ৰ পৰা বাণিজ্য ব্যৱস্থাপনাৰ স্নাতকোত্তৰ (এমবিএ) ডিগ্ৰী লাভ কৰে।
কৰ্মজীৱন
ভাৰতীয় আৰক্ষী সেৱাত চৌধুৰীয়ে ৩৩ বছৰ সেৱা আগবঢ়াইছিল। তেওঁ আইপিএছ বিষয়া হোৱা দ্বিতীয় মহিলা (কিৰণ বেদীৰ পিছত) আছিল। তেওঁৰ প্ৰশিক্ষণ বৰ্ষত তেওঁ একমাত্ৰ মহিলা প্ৰশিক্ষাৰ্থী আছিল। তেওঁ উত্তৰ প্ৰদেশ কেডাৰৰ প্ৰথম মহিলা আইপিএছ বিষয়া আছিল আৰু উত্তৰ প্ৰদেশৰ বেৰেলীত প্ৰথম মহিলা আৰক্ষী উপ মহাপৰিদৰ্শক হিচাপে নিযুক্তি লাভ কৰিছিল। তাৰ পিছত তেওঁক উত্তৰ প্ৰদেশ আৰক্ষীৰ প্ৰথম মহিলা মহাপৰিদৰ্শক হিচাপে পদোন্নতি কৰা হৈছিল। তেওঁ উত্তৰাঞ্চলত অতিৰিক্ত আৰক্ষী সঞ্চালক হিচাপে কাম কৰা প্ৰথম মহিলা আছিল। উত্তৰাঞ্চল অঞ্চল উত্তৰাখণ্ড হিচাপে ৰাজ্যৰ মৰ্যাদা লাভ কৰাৰ পিছত তেওঁ নৱগঠিত ৰাজ্যখনৰ আৰক্ষী সঞ্চালক পদ লাভ কৰা প্ৰথম মহিলা আছিল।
চৌধুৰীয়ে তেওঁৰ কেৰিয়াৰত চম্ভালি থকা গোচৰবোৰৰ ভিতৰত আছিল ১৯৮৭ চনত সাতবাৰৰ ৰাষ্ট্ৰীয় বেডমিণ্টন চেম্পিয়ন চৈয়দ মোদীৰ হত্যা আৰু ১৯৮৯ চনত ৰিলায়েন্স-বোম্বাই ডাইঙৰ গোচৰ। উত্তৰ প্ৰদেশৰ মালিহাবাদৰ সহকাৰী আৰক্ষী অধীক্ষক হিচাপে কাৰ্যভাৰ চম্ভালি থকা সময়ত তেওঁ এবছৰত ১৩জন ডকাইতক আটক কৰিছিল। তেওঁ বেংক আৰু ৰাজহুৱা খণ্ডত কেইবাটাও বগা কলাৰ অপৰাধৰ তদন্ত কৰিছিল।
চৌধুৰীক ২০০৪ চনত মেক্সিকোৰ কেংকনত অনুষ্ঠিত ইণ্টাৰপলৰ বৈঠকত ভাৰতক প্ৰতিনিধিত্ব কৰিবলৈ বাছনি কৰা হৈছিল। তেওঁ ২০০৫ চনৰ ২৭ জুলাই তাৰিখে মুচৌৰীত দ্বিতীয় মহিলা আৰক্ষী সন্মিলনৰ আয়োজন কৰিছিল। ইয়াত ভাৰতৰ ৰাষ্ট্ৰপতি এ পি জে আব্দুল কালাম মুখ্য অতিথি আছিল। চৌধুৰীয়ে ডিজিপিৰ বাৰ্ষিক সন্মিলনত আৰক্ষীত মহিলাৰ নিয়োগ আৰু প্ৰশিক্ষণ অব্যাহত ৰখা আৰু আৰক্ষী গৱেষণা আৰু উন্নয়ন ব্যুৰোৰ হৈ সমগ্ৰ দেশৰ প্ৰশিক্ষণ মুৰব্বীসকলৰ আগত উপস্থাপন কৰে।
চৌধুৰীৰ অন্যান্য আগ্ৰহৰ ভিতৰত আছিল কবিতা লিখা আৰু নাটকত অংশগ্ৰহণ কৰা। তেওঁ দূৰদৰ্শনৰ জনপ্ৰিয় টেলিভিছন শৃংখলা 'উৰাণ'ত অতিথি শিল্পী হিচাপে অভিনয় কৰিছিল। তেওঁৰ জীৱন কাহিনীৰ দ্বাৰা অনুপ্ৰাণিত এই শৃংখলাটো তেওঁৰ ভগ্নী কবিতা চৌধুৰীয়ে লিখিছিল আৰু পৰিচালনা কৰিছিল।
মৃত্যু
২০০৯ চনৰ ২৬ আগষ্ট তাৰিখে কাঞ্চন চৌধুৰী ভট্টাচাৰ্যৰ মুম্বাইৰ এখন চিকিৎসালয়ত মৃত্যু হয়। তেওঁ পাঁচৰ পৰা ছয় মাহ ধৰি চিকিৎসাধীন আছিল। তেওঁৰ নশ্বৰ দেহ মুম্বাইৰ ৱাৰলী শ্মশানত দাহ কৰা হৈছিল।
ইয়' জিমা
ইয়' জিমা, officially Iō-tō (硫黄島), হৈছে জাপানৰ তিনিটা আগ্নেয়গিৰি দ্বীপৰ মাজৰটো। পশ্চিম প্ৰশান্ত মহাসাগৰত অৱস্থিত এই দ্বীপটো প্ৰায় ৫ মাইল (৮ কি:মি:) দীঘল, ৭৩০ মিটাৰ-৪ কি:মি: বহল, আৰু ইয়াৰ মাটিকালি ৮ বৰ্গমাইল (২০ বৰ্গকি:মি:)। ই ট'কিয়' পৰা ৬৫০ নটিকেল মাইল (৭৫০ মাইল; ১২০০ কি:মি:) দূৰত অৱস্থিত। ১৯৪৫ চনলৈকে ই জাপানৰ অধীন আছিল। দ্বিতীয় বিশ্বযুদ্ধৰ সময়ত ১৯৪৫ চনৰ ফ্ৰেব্ৰুৱাৰী-মাৰ্চত ইয়াতে আমেৰিকা যুক্তৰাষ্ট্ৰ আৰু জাপানৰ মাজত ইয়' জিমাৰ যুদ্ধ সংঘটিত হৈছিল। মাৰ্চ মাহৰ মাজভাগমানত এই দ্বীপ আমেৰিকা যুক্তৰাষ্ট্ৰ‌ই অধিকাৰ কৰে। আমেৰিকাৰ উৰাজাহাজবোৰ জাপানলৈ যাবৰ বাবে ইয়াক ঘাটি হিচাপে ব্যৱহাৰ কৰা হৈছিল। ১৯৬৮ চনত ইয়াক পুনৰ জাপানৰ শাসনলৈ স্থানান্তৰিত কৰা হয়।
কাঞ্চন চৌধুৰী ভট্টাচাৰ্য
তথ্য উৎস
শ্ৰেণী:ভাৰতৰ ব্যক্তি শ্ৰেণী:মৃত ব্যক্তি শ্ৰেণী:ভাৰতৰ আৰক্ষী বিষয়া শ্ৰেণী:ভাৰতীয় ৰাজনীতিবিদ
ইয়' জিমা
তথ্য সংগ্ৰহ
শ্ৰেণী:সাগৰীয় দ্বীপ শ্ৰেণী:জাপান শ্ৰেণী:আগ্নেয়গিৰি‎
জইণ্ট এড্‌মিছন টে'ষ্ট
জইণ্ট এডমিছন টেষ্ট (জেম) (JAM) হৈছে ভাৰতীয় প্ৰযুক্তিবিদ্যা প্ৰতিষ্ঠানসমূহ আৰু অন্যান্য প্ৰতিষ্ঠানসমূহত স্নাতকোত্তৰ আৰু অন্য স্নাতকোত্তৰ ডিগ্ৰী সম্বন্ধীয় পাঠ্যক্ৰমসমূহত নামভৰ্তি কৰিবলৈ অনুষ্ঠিত কৰা এক পৰীক্ষা। আই আই টি সমূহে ২০০৪-০৫ চনৰ পৰা এই পৰীক্ষা অনুষ্ঠিত কৰিবলৈ আৰম্ভ কৰিছিল। এই পৰীক্ষাৰ মুখ্য উদ্দেশ্য হৈছে বিজ্ঞানৰ স্নাতকোত্তৰ ডিগ্ৰী, স্নাতকোত্তৰ আৰু ডক্টৰেটৰ যুগ্ম ডিগ্ৰী আৰু অন্যান্য তেনেধৰণৰ স্নাতকোত্তৰ পাঠ্যক্ৰমৰ বাবে শিক্ষাৰ্থীৰ নামভৰ্তিকৰণ। ২০১৪ চনত আই আই এছ চি বাংগালোৰেও জেমৰ নম্বৰৰ ভিত্তিত অখণ্ড ডক্টৰেট ডিগ্ৰী পাঠ্যক্ৰম (Integrated PhD programme) আৰু আই আই টিত দুবছৰীয়া বিজ্ঞানৰ স্নাতকোত্তৰ পাঠ্যক্ৰম, স্নাতকোত্তৰ আৰু ডক্টেৰটৰ যুগ্ম ডিগ্ৰী,M.Sc.-M.Tech ইত্যাদিৰ বাবে নামভৰ্তিকৰণৰ কথা ঘোষণা হয়।
ভাৰতীয় বিজ্ঞান প্ৰতিষ্ঠান, বাংগালোৰ: ১) বায়’লজীকেল ছায়েন্স ২)ৰসায়ন বিজ্ঞান ৩) গণিত বিজ্ঞান ৪)পদাৰ্থ বিজ্ঞান আই আই টি ভুৱনেশ্বৰ: ১) ৰসায়ন বিজ্ঞান, ২) ভূ বিজ্ঞান ৩)গণিত বিজ্ঞান ৪)পদাৰ্থ বিজ্ঞান আই আই টি বম্বে: দুবছৰীয়া স্নাতকোত্তৰ পাঠ্যক্ৰমৰ বিষয়সমূহ ১) প্ৰায়োগিক ভূতত্ত্ববিজ্ঞান ২)প্ৰায়োগিক ভূতত্ত্ব পদাৰ্থবিজ্ঞান ৩) প্ৰায়োগিক পৰিসংখ্যা বিজ্ঞান আৰু ইনফৰমেটিকছ ৪) বায়’টেকন’লজী ৫)ৰসায়ন বিজ্ঞান ৬)গণিত বিজ্ঞান আৰু ৭) পদাৰ্থ বিজ্ঞান চাৰি বছৰীয়া যুগ্ম ডিগ্ৰীৰ পদাৰ্থ বিজ্ঞানৰ স্নাতকোত্তৰ পাঠ্যক্ৰম আৰু এম টেক ডিগ্ৰী, য’ত নেন বিজ্ঞান আৰু প্ৰযুক্তিক বিশেষ গুৰুত্ব দিয়া হয়। এম এছ চি- পি এইচ ডি ডুৱেল ডিগ্ৰীৰ পাঠ্যক্ৰম আগবঢ়োৱা বিষয়সমূহ: ১)প্ৰায়োগিক ভূতত্ত্ব পদাৰ্থবিজ্ঞান ২)প্ৰায়োগিক ভূতত্ত্ববিজ্ঞান ৩)বায়’টেকন’লজী ৪)ৰসায়ন বিজ্ঞান, ৫) শক্তি ৬) পৰিৱেশ বিজ্ঞান আৰু ইঞ্জিনিয়াৰিং, ৭) অপাৰেচন ৰিছাৰ্চ ৮)পদাৰ্থ বিজ্ঞান আই আই টি দিল্লী: দুবছৰীয়া এম এছ চি পাঠ্যক্ৰমৰ বিষয়সমূহ ১)ৰসায়ন বিজ্ঞান ২) গণিত বিজ্ঞান ৩)পদাৰ্থ বিজ্ঞান আই আই টি গান্ধীনগৰ: দুবছৰীয়া এম এছ চি পাঠ্যক্ৰমৰ বিষয়সমূহ ১)ৰসায়ন বিজ্ঞান ২) গণিত বিজ্ঞান ৩)পদাৰ্থ বিজ্ঞান আই আই টি গুৱাহাটী: দুবছৰীয়া এম এছ চি পাঠ্যক্ৰমৰ বিষয়সমূহ ১)ৰসায়ন বিজ্ঞান ২) গণিত বিজ্ঞান আৰু কম্পিউটাৰ ৩)পদাৰ্থ বিজ্ঞান আই আই টি হায়দৰাবাদ: দুবছৰীয়া এম এছ চি পাঠ্যক্ৰমৰ বিষয়সমূহ ১)ৰসায়ন বিজ্ঞান ২) গণিত বিজ্ঞান ৩)পদাৰ্থ বিজ্ঞান আই আই টি ইন্দোৰ: দুবছৰীয়া এম এছ চি পাঠ্যক্ৰমৰ বিষয়সমূহ ১)ৰসায়ন বিজ্ঞান ২)পদাৰ্থ বিজ্ঞান আই আই টি কাণপুৰ: দুবছৰীয়া এম এছ চি পাঠ্যক্ৰমৰ বিষয়সমূহ ১)ৰসায়ন বিজ্ঞান ২) গণিত বিজ্ঞান ৩)পদাৰ্থ বিজ্ঞান ৪) পৰিসংখ্যা বিজ্ঞান আই আই টি খড়গপুৰ: দুবছৰীয়া এম এছ চি পাঠ্যক্ৰমৰ বিষয়সমূহ ১)ৰসায়ন বিজ্ঞান ২) গণিত বিজ্ঞান ৩)পদাৰ্থ বিজ্ঞান ৪) ভূতত্ত্ববিজ্ঞান আই আই টি মাদ্ৰাজ: দুবছৰীয়া এম এছ চি পাঠ্যক্ৰমৰ বিষয়সমূহ ১)ৰসায়ন বিজ্ঞান ২) গণিত বিজ্ঞান ৩)পদাৰ্থ বিজ্ঞান আই আই টি ৰুৰকী: দুবছৰীয়া এম এছ চি পাঠ্যক্ৰমৰ বিষয়সমূহ ১)ৰসায়ন বিজ্ঞান ২) গণিত বিজ্ঞান ৩)পদাৰ্থ বিজ্ঞান ৪) প্ৰায়োগিক ভূতত্ত্ববিজ্ঞান ৫)বায়’টেকনলজী ৬)ইণ্ডাষ্ট্ৰিয়েল মেথমেটিকছ আৰু ইনফৰমেটিকছ
তলৰ প্ৰতিষ্ঠানসমূহেও জেমৰ নম্বৰ ব্যৱহাৰ কৰি নামভৰ্তিৰ সুযোগ প্ৰদান কৰে:
গাঁথনি
জেমৰ মাধ্যম কেৱল ইংৰাজী আৰু অনলাইন প্ৰক্ৰিয়াৰে সম্পন্ন হয়। সাতখন প্ৰশ্ন কাকতৰ বিষয়সমূহ তলত দিয়াধৰণৰ-
প্ৰত্যেকখন কাকতৰ তিনিটা ভাগ থাকে, তাৰে এটা ভাগত ৩০ টা বহুধা নিৰ্বাচনী প্ৰশ্ন, ১০টা বহু উত্তৰ বিশিষ্ট প্ৰশ্ন আৰু ২০টা অংকবিশিষ্ট প্ৰশ্ন। পৰীক্ষাৰ সময় ৩ ঘণ্টা।
শ্ৰেণী:ভাৰতীয় প্ৰযুক্তিবিদ্যা প্ৰতিষ্ঠান শ্ৰেণী:প্ৰৱেশ পৰীক্ষা
অতুল চন্দ্ৰ হাজৰিকা
অতুল চন্দ্ৰ হাজৰিকা (Atul Chandra Hazarika; ১৯০৩-১৯৮৬) এগৰাকী অসমীয়া কবি, নাট্যকাৰ, গদ্য লেখক আৰু শিশু সাহিত্যিক। ১৯৫৩ চনৰ পৰা ১৯৫৬ চনলৈ তেওঁ একাদিক্ৰমে তিনিবাৰ অসম সাহিত্য সভাৰ সাধাৰণ সম্পাদক নিৰ্বাচিত হৈছিল। ১৯৫৯ চনৰ অসম সাহিত্য সভাৰ নগাঁও অধিবেশনত তেখেতে সভাপতিত্ব কৰিছিল। অসম সাহিত্য সভাই ১৯৮২ চনত তেখেতক সাহিত্যাচাৰ্য উপাধিৰে সন্মানিত কৰে। হাজৰিকাদেৱে অসমত এক নাট্য আন্দোলনৰ সূচনা কৰি অসমৰ ৰঙ্গমঞ্চসমূহত প্ৰভাৱ পেলাইছিল আৰু তাৰেই ফলত বঙালী নাটকে অসমৰ ৰঙ্গমঞ্চ ত্যাগ কৰিবলৈ বাধ্য হৈছিল।
ব্যক্তিগত জীৱন
১৯৩৭ চনত অতুল চন্দ্ৰ হাজৰিকাই সাবিত্ৰী হাজৰিকাৰ লগত বিবাহ পাশত আবদ্ধ হৈছিল। তেওঁ গুৱাহাটীৰ উজান বজাৰস্থিত তপোবনত স্থায়ীভাবে বসবাস কৰিব আজীৱন সাহিত্য সেৱাত মনোনিৱেশ কৰিছিল।
মৃত্যু
১৯৮৬ চনৰ ৭ জুনত অতুল চন্দ্ৰ হাজৰিকাৰ মৃত্যু হয়।
সাহিত্যৰাজি
অতুল চন্দ্ৰ হাজৰিকাই সৰ্বমুঠ ১২৪খন গ্ৰন্থৰ ৰচনা কৰি অসমীয়া সাহিত্যক সমৃদ্ধিশালী কৰি থৈ গৈছে। তাৰ ভিতৰত সংকলন আৰু সম্পাদনা কৰা গ্ৰন্থৰ সংখ্যা ২৪খন, নাটক আৰু নাটক সম্পৰ্কীয় গ্ৰন্থ ৩২খন, গীত আৰু কবিতা গ্ৰন্থ ২৩ খন, শিশুৰ বাবে ৰচিত গ্ৰন্থ ৪০খন আৰু ৫খন বিবিধ বিষয়ক গ্ৰন্থ আছিল। হাজৰিকা দেৱে ১৯২৮ চনত মিলন আলোচনীৰ সম্পাদনা কৰিছিল আৰু কিছুদিন শিশু আলোচনী দীপকৰো সম্পাদনা কৰিছিল। তেওঁ অমিয়কুমাৰ দাসৰ বাঁহীত চিত্ৰদাস ছদ্মনামেৰে অসংখ্য কবিতা প্ৰকাশ কৰিছিল আৰু তেওঁৰ প্ৰথম কবিতাটো আছিল বসন্তকাল। হাজৰিকাৰ অসমীয়া নাট্য ইতিহাসমূলক গ্ৰন্থ মঞ্চলেখা ১৯৬৭ চনত প্ৰকাশ হয় আৰু এই গ্ৰন্থৰ বাবেই তেখেতে সাহিত্য অকাডেমি বঁটা লাভ কৰে। ১৯৭১ চনত তেখেতক ভাৰত চৰকাৰে পদ্মশ্ৰী সন্মানেৰে সন্মানিত কৰে। অসম সাহিত্য সভাৰ লগত ওতপ্ৰোতভাৱে জড়িত হাজৰিকাই ১৯৫৩ চনৰ পৰা একেলেঠাৰীয়ে তিনিবছৰৰ বাবে প্ৰধান সম্পাদকৰ পদত থাকি ১৯৫৬ চনত উপ-সভাপতি নিৰ্বাচিত হয় আৰু ১৯৫৯ চনত নগাঁও জিলাত হোৱা অসম সাহিত্য সভাৰ বাৰ্ষিক অধিবেশনত সভাপতিত্ব কৰে।
তথ্য সংগ্ৰহ
শ্ৰেণী:অসমৰ ব্যক্তি শ্ৰেণী:মৃত ব্যক্তি শ্ৰেণী:অসমীয়া কবি শ্ৰেণী:অসমীয়া নাট্যকাৰ শ্ৰেণী:অসমীয়া শিশু সাহিত্যিক শ্ৰেণী:অসমীয়া শিক্ষাবিদ শ্ৰেণী:অসম সাহিত্য সভাৰ সভাপতি শ্ৰেণী:পদ্মশ্ৰী বঁটা বিজয়ী শ্ৰেণী:অসমীয়া ভাষাৰ সাহিত্য অকাডেমি বঁটা বিজয়ী
ফাৰ্ডিনেণ্ড মেগালান
ফাৰ্ডিনেণ্ড মেগালান (পৰ্টুগীজ ভাষাত ) এজন পৰ্টুগীজ অভিযাত্ৰী আছিল যিয়ে ১৫১৯-২২ চনৰ ভিতৰত স্পেনিচ ৰজাৰ অধীনত ইষ্ট ইণ্ডিজলৈ এক অভিযানৰ আয়োজন কৰিছিল, যি আছিল পৃথিৱীৰ সমগ্ৰ বৃত্তাকায় সামৰি লোৱা প্ৰথমটো সফল অভিযান।
বাহ্যিক সংযোগ
শ্ৰেণী:অভিযাত্ৰী শ্ৰেণী:পৰ্তুগালৰ ব্যক্তি
ডা° ভুৱনেশ্বৰ বৰুৱা কৰ্কট প্ৰতিষ্ঠান
ড॰ ভুৱনেশ্বৰ বৰুৱা কৰ্কট প্ৰতিষ্ঠান (Dr. Bhubaneswar Borooah Cancer Institute), চমুকৈ BBCI অসমৰ মুখ্য নগৰ গুৱাহাটীৰ গোপীনাথ বৰদলৈ নগৰ অঞ্চলত অৱস্থিত এখন স্বায়ত্তশাসিত কৰ্কট ৰোগৰ চিকিৎসা প্ৰতিষ্ঠান আৰু গৱেষণা কেন্দ্ৰ। এগৰাকী মহান চিকিৎসক আৰু স্বাধীনতা সংগ্ৰামী ড॰ ভুৱনেশ্বৰ বৰুৱাৰ নামেৰ নামাঙ্কিত আৰু এটা স্বেচ্ছাসেৱী সংস্থা 'ড॰ বি বৰুৱা কেঞ্চাৰ ছ'চাইটি ন্যাস'ৰ দ্বাৰা প্ৰতিষ্ঠিত এই চিকিৎসা প্ৰতিষ্ঠানখন ১৯৭৩ চনৰ ১৮ নৱেম্বৰৰ দিনা আনুষ্ঠানিকভাৱে উদ্বোধন কৰা হৈছিল। পিছে প্ৰতিষ্ঠানখনৰ চিকিৎসা-সম্পৰ্কীয় কাম-কাজ ১৯৭৪ চনৰ পৰাহে আৰম্ভ হৈছিল। ড॰ এ চি কাকতি বৰ্তমান ইয়াৰ সঞ্চালক।
ইতিহাস
১৯৫৮ চনত এখন ৰাজহুৱা সভাত গুৱাহাটীত এগৰাকী মহান চিকিৎসক আৰু স্বাধীনতা সংগ্ৰামী ড॰ ভুৱনেশ্বৰ বৰুৱাৰ (৪ চেপ্তেম্বৰ ১৮৯৩- ২৫ চেপ্তেম্বৰ ১৯৫৬) সোঁৱৰণত এখন কৰ্কট ৰোগৰ চিকিৎসালয় স্থাপন কৰাৰ প্ৰস্তাৱ লোৱা হয়। প্ৰতিষ্ঠানখন নিৰ্মাণ আৰু পৰিচালনা কৰিবলৈ 'ড॰ বি বৰুৱা কেঞ্চাৰ ছ'চাইটি' নামেৰে এটা ন্যাস গঠন কৰা হয়। ন্যাসৰ প্ৰতিষ্ঠাপক সচিব আছিল ড॰ ভুৱনেশ্বৰ বৰুৱাৰ সুযোগ্য ভাতৃ ড॰ কণক চন্দ্ৰ বৰুৱা। ১৯৭৩ চনৰ ১৮ নৱেম্বৰৰ দিনা গুৱাহাটীৰ গোপীনাথ বৰদলৈ নগৰত স্থাপন কৰা ড॰ ভুৱনেশ্বৰ বৰুৱা কৰ্কট চিকিৎসা প্ৰতিষ্ঠানৰ আনুষ্ঠানিকভাৱে উদ্বোধন কৰা হয় যদিও চিকিৎসা-সম্পৰ্কীয় কাম-কাজ ১৯৭৪ চনৰ পৰাহে আৰম্ভ হয়। বিভিন্ন সময়ত অসমৰ মুখ্যমন্ত্ৰীৰ আসনত বহা তিনিগৰাকীকৈ ব্যক্তি- বিষ্ণুৰাম মেধি, মহেন্দ্ৰ মোহন চৌধুৰী আৰু বিমলা প্ৰসাদ চলিহাকে ধৰি দেবেন্দ্ৰনাথ শৰ্মা, ড॰ ঘনশ্যাম দাস, ড॰ বীৰেন্দ্ৰ নাথ চৌধুৰী আদি বহু ব্যক্তিয়ে কৰ্কট প্ৰতিষ্ঠানখনৰ উন্নয়নৰ বাবে কাম কৰি গৈছে। -
ভাৰত চৰকাৰৰ স্বাস্থ্য আৰু পৰিয়াল কল্যাণ মন্ত্ৰালয়ে ১৯৮০ চনত প্ৰতিষ্ঠানখনক আঞ্চলিক কৰ্কট কেন্দ্ৰ ৰূপে অনুমোদন জনায়। ১৯৮৬ চনৰ ৬ আগষ্টত 'ড॰ বি বৰুৱা কেঞ্চাৰ ছ'চাইটি' ন্যাসে প্ৰতিষ্ঠানখনৰ স্বায়ত্তশাসন অক্ষুণ্ণ ৰাখিবলৈ ইয়াক অসম চৰকাৰলৈ হস্তান্তৰ কৰে। প্ৰতিষ্ঠানখনক বিত্তীয় পৰিপোষণ কৰিবলৈ অসম চৰকাৰ, উত্তৰ-পূব পৰিষদ আৰু ভাৰত চৰকাৰৰ পাৰমাণৱিক শক্তি বিভাগৰ মাজত চাৰিখনকৈ ত্ৰিপক্ষীয় চুক্তি সম্পাদন কৰা হৈছে। এই চুক্তিকেইখনৰ কাৰ্যকাল এনেধৰণৰ-
দঁতাল হাতীৰ উঁয়ে খোৱা হাওদা
দঁতাল হাতীৰ উঁয়ে খোৱা হাওদা হৈছে মামণি ৰয়ছম গোস্বামীৰ এখন উল্লেখযোগ্য উপন্যাস। এই উপন্যাসখনৰ বাবে তেওঁ ১৯৮৮ চনত অসম সাহিত্য সভাৰ বঁটা লাভ কৰিছিল। এই উপন্যাসখনৰ প্ৰেক্ষাপট হ’ল দক্ষিণ কামৰূপৰ আমৰঙা সত্ৰ আৰু সত্ৰক কেন্দ্ৰ কৰি গঢ় লৈ উঠা সমাজখন। মামণি ৰয়ছম গোস্বামীয়ে উপন্যাসখন কামৰূপীয়া ঠাচৰ অসমীয়া ভাষাৰে ৰচনা কৰিছে। তেওঁ সত্ৰৰ অধিকাৰ গোসাঁইৰ ঘৰখনক কেন্দ্ৰ কৰিয়েই উপন্যাসখনৰ কাহিনী নিৰ্মাণ কৰিছে। ইয়াত দ্বিতীয় মহাযুদ্ধৰ শেষৰ ফালৰ সময়ৰ পৰিবেশত আধুনিকতাৰ প্ৰৱেশত ভাগি পৰিবলৈ আৰম্ভ কৰা সামাজিক গোড়ামীৰ এখন চিত্ৰ চিত্ৰায়িত কৰা হৈছে। এই উপন্যাসখন তেওঁ নিজেই ইংৰাজীলৈও অনুবাদো কৰিছে।
ডা° ভুৱনেশ্বৰ বৰুৱা কৰ্কট প্ৰতিষ্ঠান
বহি:সংযোগ
শ্ৰেণী:অসমৰ গৱেষণা প্ৰতিষ্ঠানসমূহ শ্ৰেণী:অসমৰ চিকিৎসালয়
দঁতাল হাতীৰ উঁয়ে খোৱা হাওদা
লেখিকাৰ পৰিচয়
মামণি ৰয়ছম গোস্বামী (১৯৪১ – ২০১১) হৈছে অসমৰ এগৰাকী জ্ঞানপীঠ বঁটা বিজয়ী সাহিত্যক। তেখেতৰ প্ৰকৃত নাম আছিল ইন্দিৰা গোস্বামী। সততে মামণি বাইদেউ হিচাবে তেখেতক জনা যায়। তেখেতে মাতৃভাষা অসমীয়াৰ উপৰিও ইংৰাজী ভাষাতো সাহিত্যকৃতি সৃষ্টি কৰিছিল। ৰামায়ণী সাহিত্যৰ গৱেষক হিচাপে মাধৱ কন্দলীৰ ৰামায়ণৰ গৱেষণাত ডক্টৰেট ডিগ্ৰী লাভ কৰা ড॰ গোস্বামীয়ে দিল্লী বিশ্ববিদ্যালয়ৰ আধুনিক ভাৰতীয় ভাষা বিভাগত অধ্যাপিকা স্বৰূপে অৱসৰ গ্ৰহণ কৰিছিল।
গল্পকাৰ হিচাবে আত্মপ্ৰকাশ কৰা ড॰ গোস্বামীৰ ৰচনাৰ ভিতৰত উল্লেখযোগ্য উপন্যাস হৈছে অহিৰণ, চেনাবৰ স্ৰোত, নীলকণ্ঠী ব্ৰজ, মামৰে ধৰা তৰোৱাল, তেজ আৰু ধূলিৰে ধূসৰিত পৃষ্ঠা, দঁতাল হাতীৰ উঁয়ে খোৱা হাওদা, আধা লেখা দস্তাবেজ, সংস্কাৰ, উদয়ভানুৰ চৰিত্ৰ ইত্যাদি। তেখেতে ১৯৮২ চনত সাহিত্য অকাডেমি বঁটা আৰু ১৯৯৯ চনত ভাৰতীয় জ্ঞানপীঠ বঁটা লাভ কৰিছিল। তেখেত ভাৰতৰ প্ৰথম Principal Prince Claus Laureate (২০০৮) আছিল।
অসমত জনপ্ৰিয় লেখিকাগৰাকীয়ে অসমৰ বিদ্ৰোহী সংগঠন সংযুক্ত মুক্তি বাহিনী, অসমক অস্ত্ৰ-সম্বৰণ আৰু জনজীৱনলৈ প্ৰত্যাবৰ্তনৰ বাবে আহ্বান জনাই চৰকাৰ আৰু সংগঠনটোৰ আলোচনাৰ জৰিয়তে শান্তি স্থাপনৰ প্ৰচেষ্টাতো জড়িত আছিল।
বিষয়বস্তু
উপন্যাসখনৰ কাহিনীভাগ হ’ল কুৰি শতিকাৰ মধ্যভাগ। ভাৰত স্বাধীন হোৱাৰ সময়তে লিখা উপন্যাসখনত সৰুতে কামৰূপৰ এখন বৈষ্ণবী সত্ৰত থাকি ডাঙৰ-দীঘল হোৱা উচ্চ বংশজাত লেখিকাই নিজৰ সৰুকালৰ অভিজ্ঞতাৰ স্মৃতিৰ পৰা নতুন যুগৰ আৰম্ভণিত পুৰণি গোড়ামীৰ খহিবলৈ আৰম্ভ কৰা ভেটিটোৰ পৰিবেশত এগৰাকী উচ্চবংশৰ এগৰাকী "গোসাঁনী" বাল্য বিধৱাৰ আৱেগ আৰু অৱদমনিত বাসনা, ধীৰে ধীৰে সোমাই অহা সাম্যবাদৰ প্ৰভাবে আৰু ভূমিনীতিৰ সংষোধনে ভাঙিবলৈ আৰম্ভ কৰা জমিদাৰী প্ৰথাৰ ক্ষমতাৰ পুৰণি তন্ত্ৰ আদিৰ চিত্ৰ এখন অংকন কৰিছে। সমাজ উৰ্ধ্বলৈ চেষ্টা কৰা গিৰিবালা নামৰ বিধৱাগৰাকীৰ পদে পদে সন্মুখীন হোৱা পৰিস্থিতিৰ কথা ঔপন্যাসিকে প্ৰকাশ কৰিছে। সমাজক প্ৰত্যাহ্বান জনাই গিৰিবালাই অৱশেষত আত্মহত্যা কৰে।
সমালোচনা
সংস্কাৰাচ্ছন্ন মানুহৰ হাতত পৰি লুণ্ঠিত হোৱা মানৱতাৰ কৰুণ ৰূপ প্ৰতিফলিত হৈছে। মানুহ আৰু মানৱীয় চেতনাকৈ সমাজৰ ৰীতিক অধিক মূল্যৱান হিচাপে মূল্যৱান কৰি কেনেকৈ অন্ধকাৰক নিমন্ত্ৰণ জনোৱা হয় তাৰ প্ৰতিচ্ছবি উপন্যাসখনত স্পষ্টকৈ প্ৰকাশ পাইছে। ব্ৰাহ্মণ বিধবাৰ সকৰুণ জীৱনবৃত্ত ইয়াত প্ৰকাশ পাইছে। ভাৰতৰ স্বাধীনতা আন্দোলন সম্পৰ্কীয় দুই এটি প্ৰসংগ ইয়াত উত্থাপন কৰা হৈছে। উপন্যাসখনত বৈজ্ঞানিক ভিত্তিহীন বিশ্বাস আৰু পৰম্পৰাৰ বিৰুদ্ধে এক সবল অন্তঃসলিলা ফল্গুৰ দৰে নিহিত হৈ আছে। উপন্যাসখনৰ বাবে লাভ কৰা জ্ঞানপীঠ বঁটা স্বীকাৰ কৰা সময়ত লেখিকাৰ ভাষণত উপন্যাসখনৰ মূল চৰিত্ৰ "দুৰ্গা" নামৰ বাল্য বিধবা গৰাকীয়ে ভোগ কৰা যাতনাৰ প্ৰসংগত তেখেতে সেই সময়ৰ উচ্চবংশীয় বিধবাৰ হতাশাৰ কথা বৰ্ণনা কৰি কৈছিল যে, লিখাৰ শক্তি নথকা হ'লে হয়তো তেওঁ আত্মহত্যাই কৰিলেহেঁতেন।
অনুবাদ
দঁতাল হাতীৰ উঁয়ে খোৱা হাওদা উপন্যাসখন The Moth Eaten Howdah of the Tusker নামেৰে ইংৰাজীলৈও অনুবাদ কৰা হৈছে। মামণি ৰয়ছম গোস্বামীয়ে নিজেই ইংৰাজীলৈ এই উপন্যাসখনৰ অনুবাদ কৰিছিল। কিতাপখনৰ পাতনিত তেখেতে লিখিছে, “…লিখকে নিজে অনুবাদ নকৰি অন্য ব্যক্তিয়ে কৰিবলৈ কঠিন হ'লহেতেন। অসমীয়া ভাষাৰ কামৰূপী ঠাচ বুজি পোৱা মানুহ খুব কমেইহে ওলাব। তদুপৰি ভাষাটোৰ কিছুমান শব্দৰ প্ৰচলনো আজি কালি নাইকিয়া হ'ল।”
তথ্য সংগ্ৰহ
শ্ৰেণী:অসমীয়া গ্ৰন্থ শ্ৰেণী:অসমীয়া উপন্যাস
ভাৰতৰ বেংকৰ তালিকা
এইখন হৈছে আৰ বি আই আইন, ১৯৩৪ৰ দ্বিতীয় সূচী অনুসৰি অনুসূচীত বেংক (ভাৰত) হিচাপে তালিকাভুক্ত হোৱা বেংকৰ তালিকা।
ৰাজহুৱা খণ্ডৰ বেংক (পিএছবি)
২০২৩ চনৰ ১ মাৰ্চলৈকে ১২টা ৰাজহুৱা খণ্ডৰ বেংক আছে
ব্যক্তিগত খণ্ডৰ বেংক
বৰ্তমান ভাৰতত ২১টা ব্যক্তিগত বেংক আছে, ২০২৩ চনৰ ১ মাৰ্চলৈকে:
আঞ্চলিক গ্ৰাম্য বেংক
১ এপ্ৰিল ২০২০ লৈকে ভাৰতত ৪৩ টা আঞ্চলিক গ্ৰাম্য বেংক আছে। সেইকেইটা হ'ল:
অন্ধ্ৰ প্ৰদেশ
অৰুণাচল প্ৰদেশ অসম
বিহাৰ
ছত্তীশগড় গুজৰাট
হাৰিয়ানা
হিমাচল প্ৰদেশ
জম্মু-কাশ্মীৰ
ঝাৰখণ্ড
কৰ্ণাটক
কেৰালা
মধ্য প্ৰদেশ
মহাৰাষ্ট্ৰ
মণিপুৰ
মেঘালয়
মিজোৰাম
নাগালেণ্ড
উৰিষ্যা
পুডুচেৰী
পঞ্জাৱ
ৰাজস্থান
তামিলনাডু
ত্ৰিপুৰা
উত্তৰ প্ৰদেশ
উত্তৰাখণ্ড
পশ্চিম বংগ
বিদেশী বেংক
১৪ জুলাই, ২০২০ তাৰিখে ভাৰতত বিদেশী বেংক - আৰ বি আই অনুসৰি উপস্থিতিৰ শাখা/ডব্লিউ অ’ এছ/প্ৰতিনিধি প্ৰকাৰ:
ভাৰতত সম্পূৰ্ণ মালিকানাধীন সহযোগী প্ৰতিষ্ঠান হিচাপে কাম কৰা বিদেশী বেংক
ভাৰতৰ বাহিৰত নিগমিত আৰু ভাৰতত সম্পূৰ্ণ মালিকানাধীন সহযোগী কোম্পানী চলাই থকা উল্লেখযোগ্য বেংকসমূহৰ তালিকা: • ডিবিএছ বেংক (ছিংগাপুৰ)
প্ৰতিনিধি কাৰ্যালয় থকা বিদেশী বেংক
• এক্সেছ বেংক (নাইজেৰিয়া)
• বেংকো বিলবাও ভিজকায়া আৰ্জেনটেৰিয়া (স্পেইন)
• বেংকো বিপিএম (ইটালী)
• বেংকো দে চাবাডেল (স্পেইন)
• বেংক অৱ মণ্ট্ৰিয়েল (কানাডা)
• বেংক অৱ টাইৱান (টাইৱান)
• বুছান বেংক (দক্ষিণ কোৰিয়া)
• Caixa Geral Depositos (পৰ্তুগাল)
• ক্ৰেডিট ইণ্ডাষ্ট্ৰিয়েল এট কমাৰ্চিয়েল (ফ্ৰান্স)
• ডিএনবি বেংক (নৰ্ৱে)
• ডিজে বেংক (জাৰ্মানী)
• গাজপ্ৰম বেংক (ৰাছিয়া)
• নেছনেল অষ্ট্ৰেলিয়া বেংক (অষ্ট্ৰেলিয়া)
• নাটিক্সিছ (ফ্ৰান্স)
• ৰেইফেইজেন বেংক ইণ্টাৰনেশ্যনেল (অষ্ট্ৰিয়া)
• স্কাণ্ডিনাভিস্কা এনস্কিল্ডা বাংকেন (ছুইডেন)
• দ্য বেংক অৱ নিউয়ৰ্ক মেলন (আমেৰিকা)
• টৰন্টো ডমিনিয়ন বেংক (কানাডা)
• ইউবিএছ এজি (ছুইজাৰলেণ্ড)
• ৱেলছ ফাৰ্গো বেংক (আমেৰিকা)
• জুৰ্চাৰ কেণ্টনালবেংক (ছুইজাৰলেণ্ড)
স্থানীয় এলেকা বেংক
স্থানীয় এলেকা বেংক (LAB) হৈছে ভাৰতৰ এটা বিত্তীয় প্ৰতিষ্ঠান যিয়ে স্থানীয় বা আঞ্চলিক পৰ্যায়ত কাম কৰি, নিৰ্দিষ্ট ভৌগোলিক অঞ্চলৰ লোকসকলক বেংকিং সেৱা প্ৰদান কৰে। এই বেংকসমূহৰ গঠন আৰু পৰিচালনাৰ ক্ষেত্ৰত আঞ্চলিক গ্ৰাম্য বেংক (আৰ আৰ বি)ৰ সৈতে মিল আছে যদিও মূলতঃ চহৰ আৰু অৰ্ধনগৰীয়া অঞ্চলসমূহক সেৱা আগবঢ়োৱাত এনে গুৰুত্ব আৰোপ কৰে।
স্থানীয় এলেকাৰ বেংকৰ তালিকা:
আনন্দ চন্দ্ৰ বৰুৱা
আনন্দ চন্দ্ৰ বৰুৱা (Ananda Chandra Barua; ১৯০৭- ১৯৮৩) এগৰাকী অসমীয়া সাহিত্যিক। তেখেতক বকুল বনৰ কবি নামেৰে জনা যায়। কলেজীয়া দিনৰেপৰা কবিতা লিখিবলৈ আৰম্ভ কৰা বৰুৱাৰ প্ৰথম কবিতা লক্ষ্মীনাথ বেজবৰুৱা সম্পাদিত 'বাঁহী'ত প্ৰকাশ পায়। সাংবাদিকতা আৰু শিক্ষকতাও কৰা বৰুৱাক ১৯৬৯ চনৰ অসম সাহিত্য সভাৰ বৰপেটা অধিবেশনৰ সভাপতি নিৰ্বাচন কৰা হৈছিল। ১৯৭০ চনত তেখেতক পদ্মশ্ৰী উপাধি প্ৰদান কৰা হৈছিল।
প্ৰাৰম্ভিক জীৱন
আনন্দ চন্দ্ৰ বৰুৱাৰ ১৯০৭ চনৰ ৩১ ডিচেম্বৰত মৰাণৰ খুমটাই চাহ বাগিছাত জন্ম হয়। পিতৃ আছিল প্ৰেমধৰ বৰুৱা আৰু মাতৃ ইন্দ্ৰানী দেৱী। ঢেকীয়াখোৱাত প্ৰাথমিক শিক্ষা লাভ কৰাৰ পিছত তেখেত যোৰহাট চৰকাৰী উচ্চতৰ মাধ্যমিক আৰু বহুমুখী বালক বিদ্যালয়লৈ পঢ়িবলৈ যায়। বিদ্যালয়ৰ হাতেলিখা আলোচনীৰ পাততে তেখেতৰ সাহিত্যিক প্ৰতিভাৰ অংকুৰণ ঘটে। ১৯২৬ চনত মেট্ৰিকুলেচনত ঊত্তীৰ্ণ হোৱাৰ পিছত তেখেত বাণাৰসীলৈ উচ্চ শিক্ষাৰ বাবে যায় যদিও পঢ়া সাং কৰিব নোৱাৰিলে। সেই কালছোৱাতে অসমীয়া ছাত্ৰসকলে উলিওৱা হাতে লিখা আলোচনী ‘জাহ্নৱী’লৈ তেখেতে অৰিহণা যোগায়। অসমলৈ ঘূৰি অহাৰ পিছত প্ৰমীলা দেৱীৰ লগত বৰুৱাৰ বিবাহ হয়।
কৰ্মজীৱন
১৯৩০ চনত দেউতাকৰ মৃত্যুৰ পিছত আনন্দ চন্দ্ৰ বৰুৱাই ‘অসমীয়া’ নামৰ বাতৰি কাকতত সম্পাদক হিছাপে যোগদান কৰে। দুবছৰ পিছত তেখেতে যোৰহাটৰ বিদ্যালয় পৰিদৰ্শকৰ কাৰ্য্যালয়ত কিছুদিন কাম কৰে। তিনিচুকীয়াতো অলপ দিন শিক্ষকতা কৰি উঠি তেখেতে পুনৰ যোৰহাটলৈ আহি সাপ্তাহিক ‘বাতৰি’ত সহ-সম্পাদক হিছাপে যোগদান কৰে। এই বাতৰি কাকতৰ জৰিয়তেই তেখেতে প্ৰথম নীলমণি ফুকনক ‘বাগ্মীবৰ’ আৰু জ্যোতিপ্ৰসাদ আগৰৱালাক ‘ৰূপকোঁৱৰ’ উপাধি প্ৰদান কৰে। দ্বিতীয় বিশ্বযুদ্ধৰ সময়ত তেখেত কৰাচীলৈ গৈ ভাৰতীয় বায়ু সেনাত যোগ দিয়ে আৰু ১৯৪৭ চনত ঘৰলৈ ঘূৰি আহি উদ্যোগিক প্ৰশিক্ষণ কেন্দ্ৰত অৱসৰ পৰ্যন্ত চাকৰি কৰে।
১৯৬৯ চনত তেখেত অসম সাহিত্য সভাৰ সভাপতি নিৰ্বাচিত হয় ।
সাহিত্যিক হিচাপে খ্যাত যদিও সাহিত্য চৰ্চাৰ বাহিৰেও তেখেত এজন ভাল অভিনেতা আৰু সক্ৰিয় সমাজকৰ্মী আছিল। ১৯৩০ চনত তেখেতে ‘বাণী সন্মিলন’ আৰু ১৯৪৮ চনত ‘চিন্তামণি চক্ৰ’ প্ৰতিষ্ঠা কৰিছিল। তাৰ বাহিৰেও তেখেত অসম নাট্য সন্মিলন, অসম প্ৰতিযোগিতা সমিতি, যোৰহাট সংগীত বিদ্যালয় আদিৰ লগত ওত:প্ৰোতভাৱে জড়িত আছিল।
সাহিত্য কৰ্ম
সাহিত্যিক ৰূপে আনন্দ চন্দ্ৰ বৰুৱাই একাধাৰে কবিতা, নাটক, অনুবাদ সাহিত্য, উপন্যাস আদি ক্ষেত্ৰত অৱদান আগবঢ়ায়।
অপ্ৰকাশিত ৰচনাসমূহৰ ভিতৰত পঞ্চমী, তেজীমলা, বণিক বন্ধু, মৃগমায়া, বাণীপথ, অসমীয়া সাহিত্য আদি অন্যতম।
বাহ্যিক সংযোগ
শ্ৰেণী:অসমৰ ব্যক্তি শ্ৰেণী:মৃত ব্যক্তি শ্ৰেণী:অসমীয়া কবি শ্ৰেণী:অসম সাহিত্য সভাৰ সভাপতি শ্ৰেণী:পদ্মশ্ৰী বঁটা বিজয়ী শ্ৰেণী:অসমীয়া ভাষাৰ সাহিত্য অকাডেমি বঁটা বিজয়ী
গল্প চিৰিজ
অসমীয়া সংবাদপত্ৰ আলোচনী আদিৰ মাজত স্বাধীনতাপূৰ্বৰ সময়ত গল্প চিৰিজ নামে এখন অসমীয়া ভাষাৰ মাহেকীয়া আলোচনী প্ৰকাশ পাইছিল। ১৯৩০ চনত যোৰহাটৰ অন্নদা সাহিত্য মন্দিৰৰ পৰা প্ৰকাশ পোৱা আলোচনীখনৰ সম্পাদক আছিল, বিপিন চন্দ্ৰ বৰুৱা। নিজ অৰ্থ ব্যয় কৰি বিপিন চন্দ্ৰ বৰুৱাই উক্ত আলোচনীখন উলিয়াইছিল আৰু সেই সময়ত বাঁহী আৰু আৱাহন নামৰ আলোচনী দুখন জনপ্ৰিয়তাৰ শিখৰত থকা সময়তে কেৱল গল্পৰ আলোচনী এখন প্ৰকাশ পোৱাটো উল্লেখযোগ্য বিষয় আছিল।
গল্প চিৰিজৰ সৈতে জড়িত লোক
গল্প চিৰিজৰ সম্পাদক আচিল বিপিন চন্দ্ৰ বৰুৱা। তেওঁক বিভিন্ন কামত সহায় কৰিছিল, প্ৰভাতৰ সম্পাদক শৰৎ চন্দ্ৰ গোস্বামী, পইচাৰ সম্পাদক মৌলবী পজিৰুদ্দিন আহমেদ, মিলনৰ সম্পাদক বিনন্দ চন্দ্ৰ বৰুৱা, মিত্ৰদেৱ মহন্ত, জীৱেশ্বৰ বৰুৱা, মৌলবী কেৰামত আলি আদি লোকে।
গল্প চিৰিজৰ বৈশিষ্ট্য
গল্প চিৰিজ আলোচনীখনৰ কলেৱৰ সৰু আছিল। মুঠ পৃষ্ঠা সংখ্যা আছিল, ৩২ টা। প্ৰথম সংখ্যাটিৰ ৰচনাসমূহ আছিল, মাতৃহীন, দেশপ্ৰেম, মেতোৰ, দানশীল দম্পতী আৰু মালতী। আন আন আলোচনীৰ তুলনাত গল্পসমূহ হাতী মাৰি ভূৰুকাত ভৰোৱাৰ দৰে সৰু কলেৱৰৰ যদিও এইবোৰ উদ্দেশ্য সংস্কাৰধৰ্মী আৰু সংবেদনশীল। ছপাখানা সম্বন্ধে প্ৰথম শিক্ষা লাভ কৰা লোক বুলি জনাজাত প্ৰতাপচন্দ্ৰ তালুকদাৰৰ দ্বাৰা যোহাটৰ এছিয়াটিক প্ৰিণ্টিং ৱৰ্কছত ’গল্প চিৰিজ’ ছপা কৰা হৈছিল। প্ৰতি বছৰে প্ৰতিটো সংখ্যাত প্ৰকাশিত গল্পৰ লগত সংগতি ৰাখি সম্পাদকে দুখনকৈ মুঠ ২৪খন ছবি প্ৰকাশ কৰিছিল। ছবিবোৰ প্ৰকাশ কৰা বাবে আলোচনীখন ব্যয়বহুল হোৱা স্বত্বেও দাম ধাৰ্য কৰিছিল মাত্ৰ দুটকা চাৰি অনা। গল্প চিৰিজৰ গল্পসমূহ চুটি আৰু নাটকীয়তা প্ৰকাশ পোৱা ধৰণৰ। গল্পসমূহৰ ভাষাৰ গাঁথনি সৰল আছিল।
উল্লেখযোগ্য লেখা
আলোচনীখন মূলতঃ গল্পৰ আলোচনী হ’লেও নাটক আৰু আলোচনামূলক প্ৰবন্ধ আদিও পিছলৈ প্ৰকাশ কৰা হৈছিল। গোপাল গোস্বামীৰ “মকতমা’’ ঘনশ্যাম চলিহাৰ প্ৰবন্ধ “কবি’’, নাটকীয় ৰূপৰ গল্প, “বাহিৰ ভিতৰ’’ বা “বক্তাৰ বিপদ’’ আদি প্ৰকাশিত হৈছিল। মিত্ৰদেৱ মহন্ত, কমলেশ্বৰ চলিহা, মুনীন্দ্ৰনাথ বৰকটকী, শ্ৰীশ্ৰীৰাম দাস আদি সাহিত্যিকৰ গল্পই ’গল্প চিৰিজ’ত ঠাই পাইছিল। উইলিয়াম চিদনী পোৰ্টাৰৰ এটা গল্পৰ আধাৰত লিখা লক্ষেশ্বৰ শৰ্মাৰ “দানশীল দম্পতী’’, টলষ্টয়ৰ ৰচনাৰ আৰ্হিত লিখা “বুঢ়াতকৈ ল’ৰা জ্ঞানী’’, চিৰিকাভৰ অনুকৰণত লিখা “দন’’ ইংৰাজ কবি ক’লৰিজৰ ৰচনাৰ ঠাঁচত লিখা “বুঢ়া নাৱিক’’ মিত্ৰদেৱ মহন্তৰ “বিহু চোলা’’, কমলেশ্বৰ চলিহাৰ “পিশাচৰ প্ৰেম’’, শ্ৰীশ্ৰীৰাম দাসৰ “শামূকৰ পেটত মাণিক’’ মুনীন্দ্ৰ বৰকটকীৰ “অভাগিনীৰ ধন’’ আদি গল্প চিৰিজৰ উল্লেখনীয় লেখা।
তথ্য সংগ্ৰহ
শ্ৰেণী:অসমীয়া আলোচনী
নানা পাটেকৰ
বিশ্বনাথ পাটেকৰ (Vishwanath Patekar; জন্ম ১ জানুৱাৰী ১৯৫১) যি নানা পাটেকৰ নামে পৰিচিত হৈছে এগৰাকী ভাৰতীয় অভিনেতা, লেখক, সমাজ সেৱক আৰু চলচ্চিত্ৰ নিৰ্মাতা। তেওঁ মূলতঃ হিন্দী আৰু মাৰাঠী চলচ্চিত্ৰত কাম কৰে।
ৰণবীৰ পুষ্প ৰচিত 'অগ্নি সাক্ষী' চলচ্চিত্ৰত অভিনয় কৰি জনপ্ৰিয়তা অৰ্জন কৰা নান পাটেকৰে শ্ৰেষ্ঠ সহায়ক অভিনেতাৰ বাবে ফিল্মফেয়াৰ বঁটা লাভ কৰে। তেওঁ 'পৰিন্দা' (১৯৮৯) চলচ্চিত্ৰত অভিনয় কৰি শ্ৰেষ্ঠ সহায়ক অভিনেতাৰ বাবে নেচনেল ফিল্ম এৱাৰ্ড আৰু ফিল্মফেয়াৰ বঁটা লাভ কৰিবলৈ সক্ষম হয়। ইয়াৰ পিছত তেওঁ 'অংগাৰ' (১৯৯২) চলচ্চিত্ৰত শ্ৰেষ্ঠ খলনায়কৰ বাবে ফিল্মফেয়াৰ বঁটা লাভ কৰে। ১৯৯৫ চনত, তেওঁ ক্ৰান্তিবীৰ চলচ্চিত্ৰখনৰ শ্ৰেষ্ঠ অভিনেতাৰ বাবে ফিল্মফেয়াৰ বঁটা লাভ কৰে। অপহৰণ (২০০৫) চলচ্চিত্ৰৰ বাবে শ্ৰেষ্ঠ সহায়ক অভিনেতাৰ বাবে ফিল্মফেয়াৰ বঁটা লাভ কৰিবলৈ সক্ষম হয়। ২০১৭ চনত নাটসম্ৰাট চলচ্চিত্ৰত অভিনয় কৰা নানা পাটেকৰে ফিল্মফেয়াৰ মাৰাঠী বঁটা লাভ কৰে।
প্ৰাৰম্ভিক জীৱন
নানা পাটিকৰৰ জন্মসূত্ৰে নাম আছিল বিশ্বনাথ পাটেকাৰ। তেওঁৰ জন্ম হয় ১৯৫১ চনৰ ১ জানুৱাৰীত মহাৰাষ্ট্ৰৰ বৰ্তমানৰ ৰাইগাড জিলাৰ মুৰুদ-জানজিৰাত। তেওঁৰ পিতৃৰ নাম আছিল দিনকৰ পাটেকৰ আৰু মাক সঞ্জনাবাই পাটেকৰ। তেওঁ চাৰ জ.জে. ইনষ্টিটিউট অফ এপ্লাইড আৰ্ট, মুম্বাইৰ প্ৰাক্তন ছাত্ৰ আছিল।
বাহ্যিক সংযোগ
শ্ৰেণী:ভাৰতৰ ব্যক্তি শ্ৰেণী:ভাৰতীয় অভিনেতা শ্ৰেণী:পদ্মশ্ৰী বঁটা বিজয়ী শ্ৰেণী:ফিল্মফেয়াৰ বঁটা বিজয়ী শ্ৰেণী:শ্ৰেষ্ঠ অভিনেতাৰ ৰাষ্ট্ৰীয় চলচ্চিত্ৰ বঁটা বিজয়ী শ্ৰেণী:জীৱিত ব্যক্তি
মামণি ৰয়ছম গোস্বামীৰ উপন্যাস
মামণি ৰয়ছম গোস্বামী অসমৰ এগৰাকী জ্ঞানপীঠ বঁটা বিজয়ী সাহিত্যক। তেওঁ‌ৰ প্ৰকৃত নাম আছিল ইন্দিৰা গোস্বামী। সততে মামণি বাইদেউ হিচাবে তেওঁ‌ক জনা যায়। গোস্বামীয়ে মাতৃভাষা অসমীয়াৰ উপৰিও ইংৰাজী ভাষাতো সাহিত্যকৃতি সৃষ্টি কৰিছিল। ৰামায়ণী সাহিত্যৰ গৱেষক হিচাপে মাধৱ কন্দলীৰ ৰামায়ণৰ গৱেষণাত ডক্টৰেট ডিগ্ৰী লাভ কৰা ড॰ গোস্বামীয়ে দিল্লী বিশ্ববিদ্যালয়ৰ আধুনিক ভাৰতীয় ভাষা বিভাগত অধ্যাপিকা স্বৰূপে অৱসৰ গ্ৰহণ কৰিছিল। ড॰ গোস্বামীয়ে ১৯৮২ চনত সাহিত্য অকাডেমি বঁটা আৰু ১৯৯৯ চনত ভাৰতীয় জ্ঞানপীঠ বঁটা লাভ কৰিছিল। তেখেত ভাৰতৰ প্ৰথম Principal Prince Claus Laureate (২০০৮) আছিল।
উপন্যাসসমূহ
মামণি ৰয়ছম গোস্বামীৰ মুঠ চৈধ্যখন উপন্যাস লিখিছিল। ১৯৭২ চনত তেওঁৰ প্ৰথমখন উপন্যাস চেনাবৰ স্ৰোত প্ৰকাশ পাইছিল। গল্পকাৰ হিচাবে আত্মপ্ৰকাশ কৰা ড॰ গোস্বামীৰ ৰচনাৰ ভিতৰত অহিৰণ, চেনাবৰ স্ৰোত, নীলকণ্ঠী ব্ৰজ, মামৰে ধৰা তৰোৱাল, তেজ আৰু ধূলিৰে ধূসৰিত পৃষ্ঠা, দঁতাল হাতীৰ উঁয়ে খোৱা হাওদা, আধা লেখা দস্তাবেজ, সংস্কাৰ, উদয়ভানুৰ চৰিত্ৰ আদি উল্লেখযোগ্য উপন্যাস। ভিন্ন ভিন্ন পটভূমি লৈ লিখা এই উপন্যাস সমূহত তেওঁ মুখ্যতঃ নাৰীৰ ক্ষেত্ৰত সামাজিক সংস্কাৰৰ অসাৰতা আৰু বৈষম্য চিত্ৰায়িত কৰা দেখা যায়। নীলকণ্ঠী ব্ৰজ, সংস্কাৰ আদি উপন্যাসত তেখেতে নাৰীক মুখ্য কৰি লিখিছে। তেওঁৰ উপন্যাস কেইখনৰ নাম হৈছে:
নীলকণ্ঠী ব্ৰজ
এইখন মামণি ৰয়ছম গোস্বামীৰ দ্বিতীয়খন উপন্যাস। আয়তনৰ ফালৰপৰাও তুলনামূলকভাৱে ক্ষুদ্ৰ এই উপন্যাসখন কেইবাটাও দিশৰপৰা বৈশিষ্ট্যপূৰ্ণ। উপন্যাসখনৰ কাহিনী-গ্ৰন্থন বৰ কৌশলপূৰ্ণ আৰু হৃদয়গ্ৰাহী। ব্ৰজধামৰ পটভূমিত ৰচনা কৰা এইখন প্ৰথম অসমীয়া উপন্যাস। উপন্যাসখনত ব্ৰজধামৰ জীৱনধাৰাৰ কদৰ্য দিশবোৰ তুলি ধৰা বাবে তাৰ পৱিত্ৰতাক সন্দেহ কৰা হৈছে।
অহিৰণ
১৯৭৪ চনত ৰচনা কৰা উপন্যাসখন ১৯৮০ চনত প্ৰকাশ পাইছিল। মধ্যপ্ৰদেশৰ অহিৰণ নদীত বান্ধ নিৰ্মাণ কৰিবলৈ অস্থায়ীভাৱে সমাজ পতা বনুৱা আৰু বিষয়া-কৰ্মচাৰীৰ জীৱন যাত্ৰাৰ আধাৰত এইখন উপন্যাস ৰচিত। ইয়াত কোনো নিৰ্দিষ্ট কাহিনী নাই। কিছুমান খণ্ডিত বিক্ষিপ্ত ঘটনা লৈয়েই উপন্যাসখন তেখেতে ৰচনা কৰিছে। ক্ষেত্ৰ অঅধ্যয়নৰ যোগেদি আহৰণ কৰা অভিজ্ঞতাৰ পৰা এই উপন্যাসখন তেখতে ৰচনা কৰিছে।
আধা লেখা দস্তাবেজ
আধা লেখা দস্তাবেজ মামণি ৰয়ছম গোস্বামীৰ আত্মজীৱনী। ইয়াত তেখেতে কোনো ধৰণৰ লুক-ধাক নকৰাকৈ নিজৰ জীৱন পাঠকৰ আগত উপস্থাপন কৰিছে। সৰুতে সত্ৰৰ পৰিবেশত ডাঙৰ দীঘল হোৱা কুলীন গোড়া বংশৰ ছোৱালী মামণি ৰয়ছমে সৰুকালৰ জীৱনৰ চিত্ৰ বৰ্ণনাৰ লগতে সত্ৰৰ ধাৰ্মিক আচাৰপূৰ্ণ পৰিবেশো বৰ্ণনা কৰিছে। সেই পৰিবেশত এগৰাকী কম বয়সীয়া বিধবাৰূপে জীৱনৰ সন্মুখীন হৈ কিদৰে তেওঁ হতাশাত ভাগি পৰিছিল তাৰ বৰ্ণনা দিছে। মামণি ৰয়ছম গোস্বামীয়ে ৰচনা কৰা উপন্যাস সমূহৰ মূল ধাৰা আছিল কঠোৰ বাস্তৱৰ ধাৰাত দলিত-নিস্পেষিত মানুহৰ বিশেষকৈ নাৰীৰ জীৱনৰ বঞ্ছনা আৰু গ্লানি। এই উপন্যাসখনটো ইয়াৰ চিত্ৰ অংকন প্ৰতিফলিত হৈছে।
মামৰে ধৰা তৰোৱাল
মামণি ৰয়ছম গোস্বামীৰ এখন উল্লেখযোগ্য উপন্যাস হৈছে মামৰে ধৰা তৰোৱাল। পটভূমি উত্তৰ প্ৰদেশৰ ৰায়বেৰেলী জিলাৰ সাইনদীৰ ওপৰত একুৱাডাক্ট বন্ধা কামেই উপন্যাসখনৰ বিষয়বস্তুৰ মূল উৎস। বান্ধ নিৰ্মাণস্থলীত লাভ কৰা চাক্ষুষচষষ অভিজ্ঞতাৰ আধাৰত উপন্যাসখন তেখেতে ৰচনা কৰিছে। উপন্যাসখনৰ চৰিত্ৰ কেইটামানৰ নাম হৈছে: যশোৱন্ত নাৰায়ণী, শম্ভু পাছোৱান, বসুমতী বুঢ়ী, শিবু ধাছলা, লিচু লেঙেৰা, বামু-ৰামু, ঠাকুৰ চাহাব, শাস্ত্ৰী আৰু বলবীৰ স্বামী।
শ্ৰমিকসকলক ‘চাটাই’ কৰা কাম আৰম্ভ কৰাত তাৰেই প্ৰতিবাদত শ্ৰমিক লীডাৰ সকলে শ্ৰমিক আন্দোলন গঢ়ি তুলিছে। দীৰ্ঘদিনীয়া ধৰ্মঘটৰ ফলত শ্ৰমিকসকলৰ নাজল-নাথল অৱস্থা হোৱা আৰু অৱশেষত সুযোগ সন্ধানী ধুৰন্ধৰ লীডাৰসকলে শ্ৰমিকসকলক প্ৰতাৰণা কৰি মূৰ পোলোকা মৰা কাহিনীৰে উপন্যাসখন গঢ়ি তুলিছে।
দঁতাল হাতীৰ উঁয়ে খোৱা হাওদা
দঁতাল হাতীৰ উঁয়ে খোৱা হাওদা উপন্যাসখন মামণি ৰয়ছম গোস্বামীয়ে কামৰূপীয়া ঠাচৰ অসমীয়া ভাষাৰে ৰচনা কৰিছে। ইয়াত দ্বিতীয় মহাযুদ্ধৰ শেষৰ ফালৰ সময়ৰ পৰিবেশত আধুনিকতাৰ প্ৰৱেশত ভাগি পৰিবলৈ আৰম্ভ কৰা সামাজিক গোড়ামীৰ এখন চিত্ৰ চিত্ৰায়িত কৰা হৈছে। এই উপন্যাসখন তেখেতে নিজেই ইংৰাজীলৈও অনুবাদো কৰিছিল। কিতাপখনৰ পাতনিত তেখেতে লিখিছে -"....লিখকে নিজে অনুবাদ নকৰি অন্য ব্যক্তিয়ে কৰিবলৈ কঠিন হ'লহেতেন। অসমীয়া ভাষাৰ কামৰূপী ঠাচ বুজি পোৱা মানুহ খুব কমেইহে ওলাব। তদুপৰি ভাষাটোৰ কিচুমান শব্দৰ প্ৰচলনো আজি কালি নাইকিয়া হ'ল। " ভাৰত স্বাধীন হোৱাৰ সময়তে লিখা উপন্যাসখনত সৰুতে কামৰূপৰ এখন বৈষ্ণবী সত্ৰত থাকি ডাঙৰ-দীয়ল হোৱা উচ্ছবংশজাত লেখিকাই নিজৰ সৰুকালৰ অভিজ্ঞতাৰ স্মৃতিৰ পৰা নতুন যুগৰ আৰম্ভণিত পুৰণি গোঢ়ামিৰ খহিবলৈ আৰম্ভ কৰা ভেটিটোৰ পৰিবেশত এগৰাকী উচ্চবংশৰ এগৰাকী "গোসানী" বাল্য বিধৱাৰ আৱেগ আৰু অৱদমনিত বাসনা, ধীৰে ধীৰে সোমাই অহা সাম্যবাদৰ প্ৰভাবে আৰু ভূমিনীতিৰ সংসোধনে ভাঙিবলৈ আৰম্ভ কৰা জমিদাৰী প্ৰথাৰ ক্ষমতাৰ পুৰণি তন্ত্ৰ আদিৰ চিত্ৰ এখন অংকন কৰিছে। উপন্যাসখনৰ বাবে লাভ কৰা জ্ঞানপীঠ বঁটা স্বীকাৰ কৰা সময়ত লেখিকাৰ ভাষণত উপন্যাসখনৰ মূল চৰিত্ৰ "দুৰ্গা" নামৰ বাল্য বিধবা গৰাকীয়ে ভোগ কৰা যাতনাৰ প্ৰসংগত তেখেতে সেই সময়ৰ উচ্চবংশীয় বিধবাৰ হতাশাৰ কথা বৰ্ণনা কৰি কৈছিল যে, লিখাৰ শক্তি নথকা হ'লে হয়তো তেওঁ আত্মহত্যাই কৰিলেহেঁতেন। মামণি ৰয়ছমৰ সাহিত্য কৰ্মৰাজীৰ বিষয়ে লেখক মহৰ্ষি লালে এইদৰে কয়, "ইন্দিৰা গোস্বামীৰ বিচিত্ৰ আৰু পৰিপুষ্ট সকলো ৰচনাকে এডাল সূতাই বান্ধি ৰাখিছে - ই হ'ল নাৰীৰ প্ৰতি তেখেতৰ সংবেদনশীলতা... কাহিনীৰ জটীলতা তথা সূক্ষ্ম বৰ্ণনাৰ মাজতো প্ৰতিভাবান লেখিকাই ভাৰতীয় নাৰীৰ স্বাধীনতাৰ পথত প্ৰত্যাহ্বানসমূহ দ্যৰ্থতাৰ অৱকাশ নৰখাকৈ ফুটাই তুলিছে। "
উদয়ভানুৰ চৰিত্ৰ
এই উপন্যাসখনৰ মুখ্য চৰিত্ৰ হৈছে উদয়ভানু। উদয়ভানু এজন নষ্ট চৰিত্ৰৰ পুৰুষ, নিজৰ পৰিয়াল, আনকি নিজৰ প্ৰতিও অন্যায়ৰ পাছত অন্যায় আচৰণ কৰি উদয়ভানু ক্ৰমশঃ ধ্বংসৰ ফালে গতি কৰিছে। উদয়ভানু এগৰাকী চিত্ৰশিল্পী আছিল। তেওঁ অশান্ত শিল্পী মনে কাৰো ওচৰত প্ৰাপ্য স্বীকৃতি পোৱা নাই। সেই সত্তা প্ৰায় নিশ্চিহ্ন হৈ গৈছে; ফলত তেওঁৰ মনোগজত দিনক দিনে বিবেকহীন হৈ আহে। উদয়ভানুৰ জীৱনৰ আসন্ন সমাপ্তিৰ ইংগিতেৰে উপন্যাসখনৰ অন্ত পৰিছে।
সাপৰ ছালৰ জোতা
এই উপন্যাসখন কেইগৰাকীমান পুৰুষ-মহিলাৰ বিচিত্ৰ জীৱন-চৰ্যাৰ আধাৰত ৰচিত। উচ্চ শিক্ষা গ্ৰহণ কৰিবলৈ অহা গায়ত্ৰী নামৰ শক্তিশালী মনৰ নাৰী, পৰকীয়া প্ৰেমত লিপ্ত তাইৰ স্বামী ভাস্কৰ আৰু সৎ যুৱক অমৰেশেই উপন্যাসখনৰ মূল চৰিত্ৰ। শাৰীৰিক আকৰ্ষণ আৰু ক্ষুধাই কিদৰে মানুহৰ জীৱনক ভীষণভাৱে প্ৰভাৱিত কৰিব পাৰে, সেয়া উপন্যাসখনত মামণি ৰয়ছম গোস্বামীয়ে উপস্থাপন কৰিছে।
তেজ আৰু ধূলিৰে ধূসৰিত পৃষ্ঠা
১৯৮৪ চনৰ দিল্লীত সংঘতিত নৃশংস হত্যালীলাৰ ভেটিত এই উপন্যাসখন ৰচনা কৰা হৈছে। শিখ সন্ত্ৰাসবাদীয়ে ৰায়তৰ বাবে হিন্দুৰ ওপৰত প্ৰতিশোধ ল’বলৈ আৰম্ভ কৰা আক্ৰমণৰ চাক্ষুষ অভিজ্ঞতাৰ প্ৰেৰণাত মামণি ৰয়ছম গোস্বামীয়ে এই উপন্যাসখন লিখিছিল। তেওঁ মানুহে মানুহৰ প্ৰতি কৰা ভয়ংকৰ আচৰণ, হিংস্ৰতা, নাৰীক কৰা চূড়ান্ত অশালীন ব্যৱহাৰ আদিৰ জীৱন্ত চিত্ৰ প্ৰকাশ কৰিছে। সমালোচক হীৰেন গোহাঁইৰ মতে, ‘সমসাময়িক ভাৰতৰ এক শ্ৰেষ্ঠ সাহিত্য কীৰ্তি এই কিতাপখনে সাহিত্যৰ গভীৰ গ্নানিবোধ প্ৰকাশ কৰিছে।
ভিক্ষাৰ পাত্ৰ ভাঙি
এই উপন্যাসখনৰ পটভূমি হৈছে কামৰূপৰ গ্ৰামাঞ্চল। ফুলেশ্বৰী নামৰ এগৰাকী বিধৱা মহিলাৰ অতীত সোঁৱণৰ যোগেদি উপন্যাসখনৰ কাহিনী তেখেতে উপস্থাপন কৰিছে। উপন্যাসখনত জমিদাৰ শ্ৰেণীৰ শোষণ আৰু প্ৰতিপত্তি, যৌন নিৰ্যাতন, সাধাৰণ মানুহৰ সংশয়যুক্ত, অভাৱগ্ৰস্ত আৰু হতাশাগ্ৰস্ত জীৱনধাৰাৰ কথা প্ৰকাশ কৰিছে।
দাশৰথীৰ খোজ
মামণি ৰয়ছম গোস্বামীয়ে এই উপন্যাসখন মৰিছাছ আৰু নেপালত অনুষ্ঠিত ৰামায়ণ সন্মিলনৰ প্ৰেক্ষাপটত ৰচনা কৰিছে। উপন্যাসখনত বিভিন্ন ৰাষ্ট্ৰৰ গৱেষক প্ৰতিনিধিয়ে ৰামায়ণ সম্পৰ্কীয় গৱেষণা পত্ৰ উপস্থাপন কৰিবলৈ গৈছে। গৱেষকসকলৰ গভীৰ তাত্ত্বিক চিন্তাৰ লগতে অন্যান্য মানৱীয় আসক্তিৰ সংহত সমাহাৰ ঘটিছে।
ছিন্নমস্তাৰ মানুহটো
২০০১ চনত প্ৰকাশ পাইছিল এই উপন্যাসখন। বিংশ শতিকাৰ প্ৰথমাৰ্ধৰ কামাখ্যা মন্দিৰ এই উপন্যাসৰ পটভূমি। নীলকণ্ঠী ব্ৰজৰ লগত এই উপন্যাসৰ বিষয়বস্তু একে। ধৰ্মৰ পৱিত্ৰতাৰ আচিলাৰে মন্দিৰক কেন্দ্ৰ কৰি চলি থকা নিষ্ঠুৰ, অবৰ্ণনীয় পৰিঘটনাবোৰক কেন্দ্ৰ কৰিয়েই উপন্যাসখনৰ ঘটনাটো গঢ় লৈ উঠিছে। ডৰথী নামৰ এগৰাকী স্বামী পৰিত্যক্তা নাৰী আৰু জঁটাধাৰী নামেৰে পৰিচিত এক সন্ন্যাসীৰ সম্পৰ্কক উপন্যাসখনক মুখ্য স্থান দিছে। পুৰুষতান্ত্ৰিক সমাজৰ সবল প্ৰতিবাদ ডৰথীয়ে সাব্যস্ত কৰিছে। গোবিন্দ প্ৰসাদ শৰ্মাই কৈছে যে, এই উপন্যাসখনত ‘ধৰ্মৰ নামত গঢ় লৈ উঠা এক নিষ্ঠুৰ সামাজিক প্ৰথাৰ বিৰুদ্ধে বলিষ্ঠ কিন্তু নীৰৱ প্ৰতিবাদ’ প্ৰকাশ পাইছে। এয়া হ’ল ধৰ্মৰ নামত পশু-পক্ষী বলি দিয়াৰ প্ৰথা। অসমীয়া ভাষাত এনে উপন্যাস এয়েই প্ৰথম।
সমালোচনা
বিভিন্ন সামাজিক স্থিতি, বিভিন্ন পেছা, ধৰ্ম, সম্প্ৰদায়ৰ ব্যক্তিৰ সমদল সৃষ্টি হৈছে তেওঁৰ উপন্যাসত। উচ্চ শিক্ষিত সমাজৰ তাত্ত্বিক চিন্তাকো উপন্যাসৰ বিষয়বস্তু কৰি তোলা হৈছে। প্ৰতিখন উপন্যাসেই জীয়া ঘটনাৰ ওপৰত আধাৰিত। অসমীয়া উপন্যাস সাহিত্যত এইগৰাকী ঔপন্যাসিকৰ সৃষ্টিৰ মাজতে ইমান বৈচিত্ৰ্য আজিলৈকে পৰিলক্ষিত হোৱা নাই। সমান্তৰালভাৱে তেওঁৰ উপন্যাসসমূহ সন্দেহাতীতভাৱে ৰসোত্তীৰ্ণ। মামণি ৰয়ছম গোস্বামী একমাত্ৰ অসমীয়া ঔপন্যাসিকা যাৰ উপন্যাসত ভাৰতবৰ্ষ তথা পৃথিৱীৰ বহু প্ৰান্তৰ প্ৰেক্ষাপট হিচাপে ব্যৱহৃত হৈছে। কাশ্মীৰ, দিল্লী, মধ্য প্ৰদেশ, উত্তৰ প্ৰদেশ, নেপাল, মৰিছাছ, মালয়েছিয়া, চিংগাপুৰ, কুঁৱালামপুৰ, হংকং, ফ্ৰান্স, পেৰিচ আদি ঠাইৰ পটভূমিত তেওঁ উপন্যাস ৰচনা কৰিছে।
তেওঁৰ উপন্যাস সমূহত পৰিলক্ষিত কেইটামান সাধাৰণ বৈশিষ্ট্য হৈছে:
তথ্য সংগ্ৰহ
শ্ৰেণী:অসমীয়া সাহিত্য শ্ৰেণী:লেখকৰ গ্ৰন্থপঞ্জী
ছিচেলছৰ নাৰী
ছিচেলছৰ নাৰীসকলে (Women in Seychelles) পুৰুষৰ দৰেই আইনী, ৰাজনৈতিক, অৰ্থনৈতিক আৰু সামাজিক অধিকাৰ লাভ কৰে।
নাৰীৰ বিৰুদ্ধে হিংসা
নাৰীৰ বিৰুদ্ধে ঘৰুৱা হিংসা এটা গুৰুত্বপূৰ্ণ সমস্যা আছিল। ঘৰুৱা বিবাদত আৰক্ষীয়ে খুব কমেইহে হস্তক্ষেপ কৰিছিল যদিহে ইয়াৰ লগত কোনো অস্ত্ৰ বা গুৰুতৰ আক্ৰমণ জড়িত নাছিল। অভিযুক্তৰ ওচৰলৈ যোৱা কেইটামান গোচৰ কৰ্তৃপক্ষই প্ৰায়ে খাৰিজ কৰিছিল বা আদালতে অপৰাধীক লঘু শাস্তি দিছিল। ঘৰুৱা হিংসাৰ প্ৰতি সমাজৰ চিন্তা ক্ৰমাৎ বৃদ্ধি পাইছিল আৰু ইয়াৰ সৈতে মোকাবিলা কৰাৰ প্ৰয়োজনীয়তাৰ স্বীকৃতিও সমান্তৰালভাৱে বৃদ্ধি পাইছিল।
ধৰ্ষণ, পত্নীৰ ধৰ্ষণ আৰু ঘৰুৱা নিৰ্যাতন হৈছে দণ্ডনীয় অপৰাধ যাৰ শাস্তি সৰ্বাধিক ২০ বছৰৰ কাৰাদণ্ড। ২০০৭ চনৰ ভিতৰত পৰিয়াল ন্যায়াধিকৰণে ৭৪টা ঘৰুৱা হিংসাৰ অভিযোগ পঞ্জীয়ন কৰে। আৰক্ষীয়ে ৫৬টা ধৰ্ষণৰ গোচৰ আৰু চাৰিটা যৌন নিৰ্যাতনৰ চেষ্টাক গোচৰ পঞ্জীয়ন কৰে। স্বাস্থ্য আৰু সামাজিক উন্নয়ন মন্ত্ৰালয়ৰ সমাজ পৰিক্ৰমা বিভাগ আৰু স্থানীয় বেচৰকাৰী সংস্থা মহিলা কৰ্ম আৰু সংহতি সংস্থাই ধৰ্ষণৰ বলি হোৱা লোকসকলক পৰামৰ্শ সেৱা আগবঢ়ায়।
বৃহত্তৰ সমাজ
নিয়োগত আনুষ্ঠানিকভাৱে অনুমোদিত লিংগ বৈষম্য নাই আৰু ব্যৱসায়ত মহিলাসকলৰ যথেষ্ট প্ৰতিনিধিত্ব আছে। ১৯৯৪ চনলৈকে দ্বীপসমূহৰ উচ্চতম শিক্ষাৰ প্ৰতিষ্ঠিত ছিচেলছ পলিটেকনিকত নামভৰ্তিৰ প্ৰায় আধাসংখ্যক মহিলাই আছিল । ২০০৭ চনলৈকে ৩৪খন আসনৰ ৰাষ্ট্ৰীয় বিধানসভাত ১০ গৰাকী মহিলা আছিল৷ সাতগৰাকী প্ৰত্যক্ষ নিৰ্বাচনৰ দ্বাৰা আৰু তিনিগৰাকী আনুপাতিক প্ৰতিনিধিত্বৰ দ্বাৰা নিৰ্বাচিত হৈছিল। ২০০৭ চনৰ জুলাই মাহত মন্ত্ৰীসভাৰ পৰিৱৰ্তনৰ পিছত মন্ত্ৰীসভাত দুগৰাকী মহিলা আছিল।
এই আইনত যৌন নিৰ্যাতন নিষিদ্ধ কৰা হৈছে যদিও ইয়াক বলবৎ কৰাটো খুব কমেইহে দেখা যায়। উত্তৰাধিকাৰ আইনত মহিলাৰ বিৰুদ্ধে বৈষম্য কৰা নহয়।
তথ্যসূত্ৰ
শ্ৰেণী:দেশভেদে নাৰী শ্ৰেণী:নাৰীৰ অধিকাৰ
ভাৰতীয় চলচ্চিত্ৰৰ অভিনেত্ৰীসকলৰ তালিকা
ৱ
ৱাহীদা ৰহমান
লগতে চাওক
শ্ৰেণী:তালিকাসমূহ
ইউনিক’ড
বাহ্যিক সংযোগ
শ্ৰেণী:কম্পিউটাৰ বিজ্ঞান *
ষ্টেট বেংক অৱ মৰিচাছ (ইণ্ডিয়া)
পূৰ্বতে ষ্টেট বেংক অৱ মৰিচাছ (ইণ্ডিয়া) লিমিটেড নামেৰে জনাজাত এছ বি এম বেংক (ইণ্ডিয়া) লিমিটেড ভাৰতৰ মুম্বাইত অৱস্থিত এটা বাণিজ্যিক বেংক। এই বেংকটো মৰিচাছৰ বিত্তীয় সেৱা কোম্পানী এছ বি এম হোল্ডিংছ লিমিটেডৰ সহযোগী প্ৰতিষ্ঠান। এছ বি এম বেংক (ইণ্ডিয়া) লিমিটেডে ২০১৮ চনৰ ডিচেম্বৰ মাহত ভাৰতীয় ৰিজাৰ্ভ বেংকে (আৰ বি আই) বেংকিং অনুজ্ঞাপত্ৰ প্ৰদান কৰিছিল, আৰু ২০১৯ চনৰ এপ্ৰিল মাহত কাম আৰম্ভ কৰিছিল।
ইতিহাস
এছ বি এম বেংক (ইণ্ডিয়া) লিমিটেড হৈছে মৰিচাছ ষ্টক এক্সচেঞ্জত তালিকাভুক্ত এছ বি এম হোল্ডিংছ লিমিটেডৰ সহযোগী প্ৰতিষ্ঠান। মৰিচাছ চৰকাৰে পদোন্নতি কৰা বেংকখনে, ১৯৯৪ চনত ভাৰতত কাৰ্যালয় স্থাপন কৰি ভাৰতলৈ নিজৰ চহকী অভিজ্ঞতা কঢ়িয়াই আনিছিল।
পণ্য আৰু সেৱাসমূহ
এচ বি এম বেংকে ইয়াৰ গ্ৰাহকসকলক বেংকিং সামগ্ৰী আৰু সেৱাৰ বিস্তৃত পৰিসৰ আগবঢ়ায়, য'ত অন্তৰ্ভুক্ত আছে:
বেংকটোৱে মোবাইল বেংকিং, ইণ্টাৰনেট বেংকিং, মোবাইল ৱালেটকে ধৰি বিভিন্ন ডিজিটেল বেংকিং সেৱাও আগবঢ়ায়।
ছিয়েৰা লিয়নৰ নাৰী
thumb|ছিয়েৰা লিয়নত সুখী মহিলা ছিয়েৰা লিয়ন, আনুষ্ঠানিকভাৱে ছিয়েৰা লিয়ন ৰিপাব্লিক, পশ্চিম আফ্ৰিকাৰ এখন সাংবিধানিক গণৰাজ্য। ১৭৯২ চনত প্ৰতিষ্ঠা হোৱাৰ পিছৰে পৰা ছিয়েৰা লিয়নৰ মহিলাসকলে জাতিটোৰ ৰাজনৈতিক আৰু অৰ্থনৈতিক উন্নয়নত গুৰুতৰ প্ৰভাৱ পেলাইছে।
ছিয়েৰা লিয়নৰ মহিলাসকলে চৰম লিংগ বৈষম্যৰ সন্মুখীন হয়। তেওঁলোকে উচ্চ মাত্ৰাৰ দৰিদ্ৰতা, হিংসা আৰু বৰ্জনৰ সন্মুখীন হয়। তথাপিও তেওঁলোকে শিক্ষা ব্যৱস্থাত গুৰুত্বপূৰ্ণ ভূমিকা পালন কৰিছে, বিদ্যালয় আৰু মহাবিদ্যালয় প্ৰতিষ্ঠা কৰিছে, কিছুমান যেনে: হান্না বেংকা-ককাৰে তেওঁৰ অৱদানৰ বাবে মূৰ্তি স্থাপন কৰি সন্মানিত হৈছে আৰু লতি হাইড-ফৰ্ষ্টাৰ, প্ৰথম মহিলা ফৌৰা বে কলেজৰ পৰা স্নাতক ডিগ্ৰী লাভ কৰি ছিয়েৰা লিয়ন বিশ্ববিদ্যালয়ে নাগৰিক আইন বিভাগৰ ডক্টৰেট ডিগ্ৰী লাভ কৰে।
গৃহযুদ্ধৰ সময়ত(১৯৯১–২০০২) অনুমান কৰা হৈছে যে ৩৩% মানৱ অধিকাৰ উলংঘা মহিলাৰ বিৰুদ্ধে সংঘটিত হৈছিল।
সত্য আৰু মিলন আয়োগৰ এক প্ৰতিবেদনত কোৱা হৈছে যে হাজাৰ হাজাৰ মহিলা আৰু ছোৱালীক ঘৰৰ পৰা অপহৰণ কৰা হৈছিল আৰু তেওঁলোক ধৰ্ষণ তথা বলপূৰ্বক গৰ্ভধাৰণকে ধৰি শাৰীৰিক, যৌন আৰু মানসিক নিৰ্যাতনৰ সন্মুখীন হৈছিল। তেওঁলোকৰ বহুতেই দাসত্ব আৰু বলপূৰ্বক নৃশংসতাৰ বলি হোৱাৰ বিপৰীতে আন কিছুমানক ড্ৰাগছ, নিৰ্যাতন আৰু হত্যা কৰা হৈছিল।
ছিয়েৰা লিয়নৰ যিসকল মহিলা আৰু ছোৱালীয়ে বলপূৰ্বক গৰ্ভধাৰণ সহ্য কৰিছিল আৰু তেওঁলোকৰ নিৰ্যাতনকাৰীৰ দ্বাৰা সন্তান জন্ম দিছিল, সেইসকলে সামাজিক বিচ্ছিন্নতাকে ধৰি গুৰুতৰ সামাজিক পৰিণতিৰ সন্মুখীন হৈছিল।
গৃহযুদ্ধৰ সময়ত কেইবাগৰাকীও মহিলা আৰু ছোৱালী ৰিভেল্যুচনেৰী ইউনাইটেড ফ্ৰণ্ট (RUF)ৰ সৈনিক হৈছিল।
যুদ্ধৰ সময়ত মহিলাসকলে সংগঠিত এটা গোটে ছিয়েৰা লিয়ন মহিলা শান্তিৰ বাবে আন্দোলন প্ৰতিষ্ঠা কৰে আৰু শান্তিপূৰ্ণ প্ৰতিবাদ ব্যৱহাৰ কৰি যুদ্ধংদেহী দলসমূহৰ মাজত শান্তিৰ মধ্যস্থতা কৰাৰ চেষ্টা কৰে।
ছিয়েৰা লিয়নৰ মহিলাসকলৰ প্ৰজনন অধিকাৰ অতি সীমিত। ২০০৭ চনলৈকে মহিলা আৰু ছোৱালীক তেওঁলোকৰ সন্মতি অবিহনে তেওঁলোকৰ পৰিয়ালে বিবাহপাশত আবদ্ধ কৰিব পাৰিছিল।[33]
ছিয়েৰা লিয়নত মাতৃ আৰু শিশুৰ মৃত্যুৰ হাৰ বিশ্বৰ ভিতৰতে সৰ্বাধিক।
ছিয়েৰা লিয়নৰ ১৬% প্ৰাপ্তবয়স্ক মহিলা আৰু ৭.৮% কিশোৰী ছোৱালীয়ে গৰ্ভনিৰোধক ব্যৱহাৰ কৰে।
২০১৩ চনত ছিয়েৰা লিয়নত কিশোৰীৰ গৰ্ভধাৰণৰ হাৰ বিশ্বৰ ভিতৰতে ৭ম স্থানত আছিল। ২০–২৪ বছৰ বয়সৰ ৩৮% ছিয়েৰা লিয়নী মহিলাই ১৮ বছৰ বয়সৰ আগতেই প্ৰথম সন্তান জন্ম দিছিল। কিশোৰী গৰ্ভাৱস্থা ছিয়েৰা লিয়নৰ উচ্চ মাতৃৰ মৃত্যুৰ হাৰত এটা প্ৰধান অৰিহণা যোগোৱা কাৰক৷ কিশোৰী মাতৃসকলৰ শিশুৰ বিচনাত মৃত্যুৰ ৪০%-৬০% আশংকা থাকে। ২০ বছৰৰ ঊৰ্দ্ধৰ মাতৃৰ পৰা জন্ম হোৱা শিশুতকৈ কিশোৰী মাতৃৰ পৰা জন্ম হোৱা শিশুৰ মৃত্যু বা জন্মৰ কিছু সময়ৰ পিছতে মৃত্যুৰ সম্ভাৱনা ৫০% বেছি।
তথ্যসূত্ৰ
শ্ৰেণী:দেশভেদে নাৰী
হৰিশ চন্দ্ৰ বাৰ্মা
হৰিশ চন্দ্ৰ বাৰ্মা(এইচ চি বাৰ্মা) এজন ভাৰতীয় পদাৰ্থবিজ্ঞানী আৰু ১৯৯৪ চনৰ পৰা কাণপুৰৰ ভাৰতীয় প্ৰযুক্তিবিদ্যা প্ৰতিষ্ঠানৰ পদাৰ্থ বিজ্ঞান বিভাগৰ অধ্যাপক হিচাপে কৰ্মৰত। তেওঁৰ গৱেষণাৰ বিষয় হৈছে নিউক্লিয়েৰ পদাৰ্থ বিজ্ঞান.
তেওঁ ইতিমধ্যে বিদ্যালয়, মহাবিদ্যালয়ৰ ছাত্ৰ ছাত্ৰীৰ উপযোগীকৈ পদাৰ্থ বিজ্ঞানৰ কিতাপ ৰচনা কৰিছে। তেওঁ ৰচনা কৰা দুটা খণ্ডৰ কিতাপ Concepts Of Physics ছাত্ৰ ছাত্ৰী তথা পঢ়ুৱৈৰ মাজত বহুলভাৱে জনপ্ৰিয়। তেওঁ পদাৰ্থ বিজ্ঞানৰ জটিল ধাৰণাসমূহ খুব সহজকৈ, স্পষ্টকৈ আৰু বিস্তাৰিতভাৱে প্ৰকাশ কৰাৰ বাবে গ্ৰন্থখনি পদাৰ্থবিজ্ঞান ভালপোৱা সকলৰ বাবে হাতপুথিস্বৰূপ। ভাৰতবৰ্ষত পদাৰ্থবিজ্ঞানশিক্ষা জনপ্ৰিয়কৰণৰ উদ্দেশ্যে তেওঁ শিক্ষা সোপান নামেৰে এটি প্ৰকল্পও হাতত লৈছে। তেওঁৰ কিতাপসমূহৰ হিন্দী সংস্কৰণো তেওঁ প্ৰকাশ কৰিছে ।
সমালোচনাত্মক দৃষ্টি
সমালোচনাত্মক দৃষ্টি (Critical lens) হৈছে শৈলীৰ নিৰ্বাচন, কাহিনীৰ আংগিক, আৰু চৰিত্ৰৰ পাৰস্পৰিক ক্ৰিয়া-প্ৰতিক্ৰিয়া আৰু ইহঁতে এটা নিৰ্দিষ্ট বিষয়বস্তু (প্ৰশ্ন কৰা দৃষ্টি) কেনেকৈ দেখুৱায় তাৰ ওপৰত গুৰুত্ব আৰোপ কৰি সাহিত্যৰ কোনো বিশেষ ৰচনাক চোৱাৰ এক উপায়৷ সমালোচনাত্মক দৃষ্টি হৈছে সাধাৰণ সাহিত্য বিশ্লেষণ কৰাৰ এক কৌশল৷
হৰিশ চন্দ্ৰ বাৰ্মা
জন্ম আৰু শিক্ষা
ড॰ হৰিশ চন্দ্ৰ বাৰ্মাৰ জন্ম বিহাৰৰ দাৰভাঙাত, ১৯৫২ চনত। তেওঁৰ ল’ৰালিকালৰ বেছিভাগ সময় পাটনাত অতিবাহিত কৰিছিল। তেওঁৰ পিতৃ শ্ৰী গণেশ প্ৰসাদ বাৰ্মা এজন শিক্ষক আছিল আৰু হৰিশ চন্দ্ৰ বাৰ্মাই তেওঁৰ পৰাই গণিতৰ আদিপাঠ লাভ কৰিছিল। হাইস্কুলীয়া শিক্ষা উত্তীৰ্ণ হোৱাৰ পাছত তেওঁ পাটনা ছায়েন্স কলেজত নামভৰ্তি কৰে। তাৰপৰাই তেওঁ পাটনা বিশ্ববিদ্যালয়ৰ পৰা পদাৰ্থ বিজ্ঞানত সন্মানসহ স্নাতক ডিগ্ৰী লাভ কৰে। ১৯৭৫ চনৰ পৰা ১৯৭৭ চনলৈ বাৰ্মা কাণপুৰ আই আই টিৰ পদাৰ্থ বিজ্ঞানৰ স্নাতকোত্তৰ শ্ৰেণীৰ ছাত্ৰ আছিল আৰু ১০ পইণ্ট স্কেলত ৯.৯ পইণ্টেৰে প্ৰতিভাধাৰী ছাত্ৰ হিচাপে পৰিগণিত হৈছিল। স্নাতকোত্তৰ ডিগ্ৰী লাভ কৰাৰ মাত্ৰ তিনি বছৰৰ পাছতেই তেওঁ কাণপুৰ আই আই টিৰ পৰাই ডক্টৰেট ডিগ্ৰী লাভ কৰিবলৈ সক্ষম হয়।
সমালোচনাত্মক দৃষ্টি
প্ৰকাৰসমূহ
সমালোচনাত্মক দৃষ্টিৰ প্ৰকাৰ বিভিন্ন৷ সততে ব্যৱহৃত হোৱা কেইটামান হৈছে:
হৰিশ চন্দ্ৰ বাৰ্মা
পাটনা ছায়েন্স কলেজত
১৯৮০ চনত তেওঁ পাটনা ছায়েন্স কলেজত শিক্ষক হিচাপে যোগদান কৰে। সেই কলেজখনত তেওঁক একাদশ আৰু দ্বাদশ শ্ৰেণীৰ পদাৰ্থ বিজ্ঞানৰ শ্ৰেণী ল’বলৈ দিয়া হৈছিল। তাত শিক্ষকতা কৰি তেওঁ বুজি পাইছিল যে শ্ৰেণীটোৰ শীৰ্ষস্থানৰ ছাত্ৰকেইজনেও পদাৰ্থবিজ্ঞানৰ ধাৰণাসমূহ স্পষ্টকৈ বুজি পোৱাত যথেষ্ট সমস্যাৰ সন্মুখীন হৈ আহিছে। তেওঁ পঢ়ুৱাবলৈ ব্যৱহাৰ কৰা পাঠ্যপুঠিখনত (a book by Resnick and Halliday) ব্যৱহৃত উচ্চতৰ ভাষাৰ বাবেও সমস্যাৰ সৃষ্টি হৈছে বুলি তেওঁ অনুভৱ কৰিছিল। এনেকুৱা কিছু কাৰণৰ ফলশ্ৰুতিত সৃষ্টি হৈছিল Concepts of Physics। এই কিতাপখনে তেওঁলৈ যথেষ্ট সফলতা কঢ়িয়াই আনে। কিতাপখনত ব্যৱহৃত সৰল ভাষা, আকৰ্ষণীয় উদাহৰণ, ভাৰতীয় সংস্কৃতিৰ লগত মিলাকৈ কৰা বৰ্ণনাৰ বাবে ছাত্ৰ ছাত্ৰীৰ মাজত যথেষ্ট জনপ্ৰিয়তা লাভ কৰিলে। গ্ৰন্থখনে ভাৰতীয় ছাত্ৰ ছাত্ৰীৰ আগত পদাৰ্থ বিজ্ঞানৰ সৌন্দৰ্য দাঙি ধৰাত সফল হৈছিল। আই আই টি জে ই ই পৰীক্ষাৰ বাবেও বহুত পৰীক্ষাৰ্থীয়ে এই কিতাপখনকে স হায়ক পুথি হিচাপে ব্যৱহাৰ কৰে। পাটনা কলেজৰ ১৫ বছৰ শিক্ষকতা কৰাৰ পাছত তেওঁ আই আই টি কাণপুৰলৈ আহে।
আই আই টি কাণপুৰত
১৯৯৪ চনত তেওঁ আই আই টি কাণপুৰত অধ্যাপক হিচাপে যোগদান কৰে। তেওঁ তাত বিভিন্ন পাঠ্যক্ৰম পঢ়ুৱাৰ লগতে Quantum Physics নামেৰে এখন কিতাপ ৰচনা কৰে। তদুপৰি স্নাতকোত্তৰ আৰু পি এইচ ডিৰ ছাত্ৰসকলৰ গাইড প্ৰদান কৰাৰ লগতে শিক্ষা তথা সমাজৰ উন্নতিৰ হকে কিছুমান প্ৰকল্প হাতত লৈছিল। সেইসমূহৰ ভিতৰত স্কুল ফিজিক্স প্ৰজেক্ট, শিক্ষা সোপান আৰু Utsahi Physics Teachers.
বাহ্যিক সংযোগ
শ্ৰেণী:ভাৰতীয় পদাৰ্থ বিজ্ঞানী শ্ৰেণী:ভাৰতীয় শিক্ষাবিদ শ্ৰেণী:জীৱিত ব্যক্তি
সমালোচনাত্মক দৃষ্টি
মনোবিশ্লেষণ
সাধাৰণতে ফ্ৰয়ডিয়ান নাইবা য়াংগিয়ান সমালোচনাত্মক দৃষ্টি হিচাপে পৰিচিত এইটো চিন্তাধাৰাই চৰিত্ৰৰ মনোবৈজ্ঞানিক উদ্দেশ্যবোৰ বিশ্লেষণ কৰে৷ জাংগিয়ান সাহিত্যিক সমালোচনাই সাধাৰণতে জাংগিয়ান আদিৰূপকটোক অগ্ৰাধিকাৰ দিয়ে৷
নাৰীবাদী
নাৰীবাদী সাহিত্যিক সমালোচনা হৈছে নাৰীবাদী তত্ত্বৰ দ্বাৰা বা অধিক বহলভাৱে ক’বলৈ গ’লে নাৰীবাদৰ ৰাজনীতিৰ দ্বাৰা অৱগত সাহিত্যিক সমালোচনা। ইয়াত নাৰীবাদৰ নীতি আৰু মতাদৰ্শ ব্যৱহাৰ কৰি সাহিত্যৰ ভাষা সমালোচনা কৰা হৈছে। সাহিত্যৰ ভিতৰত নিহিত হৈ থকা অৰ্থনৈতিক, সামাজিক, ৰাজনৈতিক, মানসিক শক্তিসমূহৰ সন্ধান কৰি সাহিত্যই পুৰুষ আধিপত্যৰ আখ্যান কিদৰে চিত্ৰিত কৰে, সেই বিষয়ে বিশ্লেষণ আৰু বৰ্ণনা কৰিব বিচাৰিছে এই চিন্তাধাৰাই৷
লিংগ/কুইৰ অধ্যয়ন
লিংগ/কুইৰ দৃষ্টি নাৰীবাদী সমালোচনাৰ দ্বাৰা প্ৰভাৱিত হ'লেও ই লিংগক অগ্ৰাধিকাৰ দিয়ে৷ লগতে এই অধ্যয়নে মানৱ যৌনতাকো বিবেচনা কৰে। ডেভিড ৰিখটাৰে দ্য ক্ৰিটিকেল ট্ৰেডিচন: ক্লাছিক টেক্সটছ এণ্ড কন্টেম্পৰেৰী ট্ৰেণ্ডছত উল্লেখ কৰিছে যে "XXY চিনড্ৰম, প্ৰাকৃতিক যৌন দ্বিৰূপতা, লগতে অস্ত্ৰোপচাৰৰ ট্ৰেন্সচেক্সুৱেলসকলে [...] বাইনাৰী শ্ৰেণীবিভাজনৰ প্ৰচেষ্টাক অৱজ্ঞা কৰে"। প্ৰগাঢ় হৈ উঠা এলজিবিটি সম্প্ৰদায়ৰ চিন্তাধাৰাাই এই দৃষ্টিক যথেষ্ট প্ৰভাৱিত কৰিছে৷
নীতিশিক্ষামূলক
প্লেটোৰ ৰিপাব্লিকৰ দশম কিতাপতে আৰম্ভ হোৱা নৈতিক দৃষ্টি বা নীতিশিক্ষামূলক দৃষ্টি আছিল আটাইতকৈ প্ৰাচীন সমালোচনাত্মক দৃষ্টি। ইয়াত তেওঁ লক্ষ্য কৰিছে যে "যদি কবিতাৰ প্ৰভাৱত মানুহে ন্যায় আৰু গুণক অৱহেলা কৰে তেন্তে কোনোবা লাভৱান হ'বনে?" এই দৃষ্টিটো ১৯ শতিকাৰ শেষৰ ফালে সাধাৰণ আছিল। উদাহৰণস্বৰূপে, জনাথন চুইফটৰ গালিভাৰছ্ ট্ৰেভেলছত গালিভাৰে তেওঁৰ এখন চিঠিত লক্ষ্য কৰিছে যে তেওঁ "মানুহৰ সংশোধনৰ বাবে লিখিছিল, তেওঁলোকৰ অনুমোদনৰ বাবে নহয়", সেই সময়ৰ বিশ্বাসক প্ৰতিফলিত কৰা উপন্যাসখন আছিল মূলতঃ এটা মাধ্যম৷ ইয়াৰ লক্ষ্য আছিল জনসাধাৰণক নিৰ্দেশনা দিয়া৷ মনোৰঞ্জন আছিল মাত্ৰ এটা গৌণ লক্ষ্য। বিশেষকৈ সেই সময়ৰ শিশুসকলৰ বাবে লিখা কিতাপবোৰত নীতিশিক্ষাৰ সম্বন্ধীয় কথাটো সঁচা৷ সাধুৰ জৰিয়তে নীতিশিক্ষা প্ৰদান কৰাৰ কৌশলটো অসমীয়া সাহিত্যৰ লক্ষ্মীনাথ বেজবৰুৱাৰ দ্বাৰা লিখিত বুঢ়ী আইৰ সাধুতো দৃষ্টিগোচৰ হৈছে৷ এগৰাকী আলোচকৰ মতে, আমাৰ অতি মৰমৰ লক্ষ্মীনাথ বেজবৰুৱাৰ ‘বুঢ়ী আইৰ সাধু’ৰ দৰে আন আন ভাষাতো প্ৰচলিত সাধুকথাসমূহৰ মাজেৰে সদায় ভালৰ ফল ভাল আৰু বেয়াৰ পৰিণতি বেয়া হোৱাৰ এক নীতিশিক্ষা থাকে। শিশুমনে সেইবাবে এই সাধুকথাবোৰৰ মাজেৰে বেয়াখিনি বাদ দি ভাল হ’বলৈ যত্ন কৰাৰ এক উপদেশ লাভ কৰে।
পৰিৱেশ সমালোচনা
পৰিৱেশ সমালোচনাই পৰিৱেশ আৰু পৰিৱেশগত দৃষ্টিকোণৰ পৰা ৰচনাখনক বা সৃষ্টিটোক সম্বোধন কৰে।
তথ্যসূত্ৰ
শ্ৰেণী:সাহিত্য শ্ৰেণী:সমালোচনা
নুতন ঠাকুৰ
উত্তৰ প্ৰদেশৰ লক্ষ্ণৌৰ এগৰাকী সামাজিক আৰু ৰাজনৈতিক কৰ্মী নুতন ঠাকুৰ, ৰাজনৈতিক দল আজাদ অধিকাৰ সেনাৰ সৈতে জড়িত, তেওঁৰ স্বামী প্ৰাক্তন আই পি এছ বিষয়া অমিতাভ ঠাকুৰৰ নেতৃত্বত ৷ এলাহাবাদ উচ্চ ন্যায়ালয়ৰ লক্ষ্ণৌ বিচাৰপীঠত কৰ্মৰত এগৰাকী অধিবক্তা প্ৰাইমাৰীও। শ্ৰেণী:জীৱিত ব্যক্তি
অমিতাভ ঠাকুৰ
অমিতাভ ঠাকুৰ ১৯৯২ চনৰ বেচৰ উত্তৰ প্ৰদেশৰ এজন প্ৰাক্তন কেডাৰ ভাৰতীয় আৰক্ষী সেৱা (আই পি এছ) বিষয়া।